Pentsatu eta idazten diren gauzak • ZUZEU\nPentsatu eta idazten diren gauzak\nBederatzi bat hilabete igaro dira azken aldian hain goraipatua izan den Harkaitz Canoren Twist eleberria irakurri nuenetik. Maizegi gertatzen zaidan moduan, kontakizunaren haria eta xehetasunak ez ditut taxuz gogoratzen, bai ordea harritu eta erakarri ninduten hainbat aspektu (denborak distortsionatu dituenak apika): hasiera poetiko eta bikaina, gehiegi apaindu gabeko narrazio-bide jantzia eta “pentsatu eta esaten ez diren gauzak” esaldiaren bueltan eraikitako jolas literarioa. Azken horrek, nahigabeko gogoetan murgildu ninduen: gehiegi ote da guretzat gordetzen duguna? Beharrezkoa al da pentsamenduak ahoan jarri aurretik iragaztea?\nEz nuen baina ondorio pitza ezinik erdietsi (edo ez dut oroitzen behintzat) eta liburua amaitzearekin batera galdera horiek beste zalantza batzuei egin zieten tarte. Ez betiko baina. Hilabete batzuk beranduago, Saizarbitoriaren Martutene lan mardulari heldu nionean, orriak atzean uztearen plazer mantsoak azaleratu zuen erreflexio haietara itzultzeko aitzakia. Izan ere, gizontasunaren muga emozionala, edo zehatzago, gure gurasoen belaunaldiko gizonezkoek sentimenduak adierazteko duten zailtasuna liburuaren ardatz askotariko bat da.\nSexu-bereizketa albo batean utzi, eta gure belaunaldiaren egoerarekin erkatzeari ekin nion orduan. Sarearekin loturiko hamaika irudik eraso ninduen berehala. Batetik, garai batean punta-puntakoa zen Messenger-ean izenari laguntzen zioten maitasun hitzak (maiz inizialetan laburbilduak), bestetik argazkiarekin batera makina bat lerro lagunei eskaintzeko baliatzen genituen Fotolog–ak , eta nola ez, askok bizipen pertsonalez hornitzen ditugun blog edo webguneak.\n“Zuzenekoa ez den komunikazioan erraz plazaratzen ditugu gure sentimenduak, zuzenean aldiz, oraindik ez”. Argia eta sendoa zen ideia, udalekuetako azken eguneko malkoaldi eta besarkada eztiegiak, pertsona bat ezagutu eta aste betera maite dutela aldarrikatzen duten lagunak eta haien min sakonenak lau haizetara zabalduz eroso sentitzen direnak oroitu nituen arte.\nOrokortzearen baliogabetasunaz ohartu nintzen orduan, denetarik dago. Baina, orokortzeak menpekotasuna sortzen du, eta beraz, ideiei beste gain-begirada bat emanez ondorio bat atera nahi izan nuen: salbuespenak salbuespen, aurreko belaunaldiek baino errazago husten ditugu barrenak, sarean (batez ere), zein zuzenean.\nBaina horrekin batera, ez ote da aldatu gaiaren fokatzea ere? Saizarbitoriak emozioak azaltzeko ezintasuna arazotzat hartzen duela esango nuke. Nik aldiz, konturatu naizenez, emozioak barruan gordetzeko gaitasuna dutenak miresten ditut, sentimenduak hitzez adierazi beharrik gabe ekintzetara daramatzenak. Baina hara hor kontraesana, lasaigarri eta hunkigarri ere bazait gertukoek haien sentimenduak helaraztea.\nPentsatu eta esaten ez diren gauzak, sentitu eta idazten diren gauzak, pentsatu gabe esaten diren gauzak… zein ote formula egokia? Norberaren neurrira eginikoa? Sentimenduaren araberakoa al da?\nP.D: Kaka zaharra! Ideiak idatziz jarri eta txukunduta ere ezin axioma zalantza ezinik atera. Bai, ziur asko lerrook alferrik irakurri dituzu. Minutu baliotsuak lapurtu badizkizut, barkatu.\n"En castellano, por favor"


Txinako 300kg / h ehundutako poltsak estutzeko makina fabrikatzaileak eta hornitzaileak | Makineria aberastea\n6. estutzeko makinaren molde zuloak erregula daitezke 3\n7. Squeezing deshidratazio printzipio bereziak film itxurako plastikozko deshidratazioaren arazo zaila konpontzen du;\n8. Estutzeko efektu ona:% 95 baino gehiago bermatuta dago;\n9. Taiwaneko teknologia, Txinan egina, oso kostu-eraginkorra;\n10. Extrusio mekanikoko deshidratazioak, jatorrizko aire beroaren lehortzearekin alderatuta, energia asko aurrezten du;\nAurreko: torloju bikiko paraleloaren estrusioa\nHurrengoa: PP Melt Blown


DonostiaEuskaraz.eus - Irakurketa Erraza Taldea\nBagera Elkarteak Irakurketa Erraza kluba abian jarriko du 2017ko udazkenean, Koldo Mitxelena Kulturunean. Euskara ikasten ari den edo euskaraz irakurtzeko ohiturarik ez duen jendeari zuzendutako Irakurketa Erraza kluba izango da. Irailaren 20tik hasita, astean behin bilduko da taldea sei saiotan Irakurketa Errazeko liburu bat elkarrekin irakurtzeko.\nIrakurketa Errazeko Taldea batera irakurtzeko elkartzen den pertsona taldea da. Nerea Aizpurua Iraola eta Lina Ugarte izango dira gidariak, eta modu guztiz ludiko, dinamiko eta atseginean Montse Floresen “Rif mendietako ura” euskarazko eleberria irakurriko da.\nEuskara ikasten ari den edo euskaraz irakurtzeko ohiturarik ez duen jendeari zuzendua dago. Euskaraz irakurtzearen lilura suspertzea eta testua ulertuz gozatzea dira helburuak, irakurleen artean irakurketa eta mintzamena piztuz.\nDATA: Irailaren 20tik urriaren 25era asteazkenero\nIzen-emate epea: Irailaren 4tik 15a arte izango da\nHelbidea: Hernani kalea 15 behea\nSaioak doakoak dira.


Komikiak euskaraz ere irakurri daitezkelako - Juan Luis Romatet - Baleike.eus\nKomikiak euskaraz ere irakurri daitezkelako\nJuan Luis Romatet\t2016-09-15 08:00 Kultura\nEta ez, ez naiz ari ia denon haurtzaroak poztu dizkigun Asterixen abenturei buruz, ezta Patxi Gallegoren lanez ere, bikainak denak (Black is beltzari buruz nahiago ez ezer esan). Helduentzako istorioak ere landu daitezke komikietan eta horietako batzuk euskaraz argitaratu ditu Astiberri argitaletxeak.\n'Etxea' komikiko orrialde bat. | Ikusi handiago | Argazki originala\nTxapela kentzeko lana ari da egiten Bilboko komiki argitaletxe hau. Superheroien mundua alde batera utzita, komikizale helduago bat jarri du jomugan eta nazioarte mailan mugitzen diren artista onentsuenen lanak plazaratu ditu: Frederik Peeters suitzarrarenak (Aama, Lupus), Quebeceko Guy Delislerenak (Pyongyang, Guia del mal padre), Craig Thompson estatubatuarrarenak (Blankets, Habibi) edota François Bourgeon frantziarrarenak (Los pasajeros del viento, Los compañeros del crepusculo), beste askoren artean. Espainia mailan azken urteotan izan den olatuan ere parte hartu du: bertan argitaratu dira, adibidez, Paco Rocaren (Arrugas, Los surcos del azar), Santiago Garciaren (Garcia!, La tempestad), David Rubinen (Beowulf, La ficcion), Alfonso Zapicoren (Dublines, La balada del norte), edo Alvaro Ortizen (Cenizas, Rituales) lan onentsuenak.\nAzken hauetako batzuk euskarara itzultzeko apustua ere egin du. Paco Roca valentziarraren Zimurrak (Espainiako Komikiaren Sari Nazionala irabazi zuen lan onekin 2008an) eta bere azken maisulana, Etxea, euskaraz irakurri daitezke. Baita Miguel Gallardo (Makokiren sortzailea) eta autismoa duen bere alaba Mariaren harremana jasotzen duten Maria eta biok eta Mariak 20 urte ditu. Proventzako espetxe batean ezagutzen diren ETAko kide ohi baten eta GALeko kide ohi baten arteko harremanaren inguruan doa Javier de Isusiren Baleak ikusi ditut. Alfonso Zapicoren Dublindarra (2012ko Komikiaren Sari Nazionalaren irabazlea lan honekin) James Joyce idazle irlandarraren bizitza jasotzen du. Haurrentzako bi lan ere atera dituzte: Fabrice Parme eta Lewis Trondheimen Errege kalamitatea eta Dave McKean eta Neil Gaimanen (Sandmanen sortzailea) Otsoak hormetan zirraragarria.\nOraingoz ez dira asko, apur bat besterik ez, baina komiki munduan murgiltzeko lehen pausoa izan daiteke. Euskaraz, gainera. Animatuko al zarete?\nErantzunak: 1 (gorkabilbao)\ngorkabilbao\t2017-01-05 13:27 Erantzuna | #1\nKaixo, Paco Rocaren zale sutsua naiz eta "Etxea" erosi nuen semeari oparitzeko nik ere maisulantzat dudalako. Hortaz, euskarazko bertsioa aukeratu nuen, eta adierazi nahi dut, zoritxarrez, itzulpen deigarri traketsa dela. Irakurriz gero, arrazoia emango didazue, bai horixe. Adibidetxo bat: "banoa" esan behar duen petsonaia batek (badoa-eta, marrazkian ikusten duen bezalaxe) "joaten naiz" (!!!) esaten du. Zoritxarrez, horrelatsuko nahikotxo daude eta irakurketa eragozten dute. BERAZ, ESKAERA BAT: ASTIBERRIKOOK, SEGI EZAZUE EUSKARAZKO KOMIKIAK ARGITARATZEN, BAINA BILA EZAZUE, ARREN, BESTE ITULTZAILE BAT!!!\n1 Hauek dira argazki lehiaketako irabazleak\n2 Flysch Traileko laguntza ekonomikoaren eskura ematea egin zen atzo\n3 Bigarren aldiz bildu da Udala Estazioko bizilagunekin\n4 Ondarearen Europako Jardunaldien aurkezpenean izan dira Zumaiako ordezkariak\n5 Dantza Afrikarren erakustaldia egingo da larunbat arratsaldean\n6 Asteartean Aita Mari futbol zelaian Forum Sportek eta Adidasek Zumaiako laguntzarekin antolaturiko jarduera bat burutuko da


Bizi-zikloaren Azterketari eta Ekodiseinuari buruzko ikastaroa > Programa\nIrakaskuntza mota: Aurrez aurrekoa, 80 ordu.\nEgutegi orokorra: 2019ko apirilaren 5tik ekainaren 8ra.\nOrdutegia: ostiraletan, 16:00etatik 21:00etara / larunbatetan, 9:00etatik 14:00etara (5 orduko 16 saio).\nPrograma zazpi unitatetan dago antolatuta:\nEkodiseinua. Produktuaren ingurumen-arloko hobekuntza diseinuaren fasetik hasita\n1. Bizi-zikloaren azterketatik ekodiseinura.\n2. Ekodiseinuaren metodologia 7 urratsetan.\n3. Produktuaren diseinuaren ingurumen-arloko hobekuntzen estrategia.\n4. Materialen hautaketa eta prozesuak diseinuaren fasetik, eta ingurumenean duten inplikazioak.\n5. Ekodiseinua erakunde batean txertatzea.\n6. Ekodiseinuaren kudeaketa sistematikoa. UNE-EN ISO 14006:2011 araua.\nModulo 2 ecodiseño\nIndustria eta ingurumena. Industriako produktu eta zerbitzuen eragina ingurumenean\n1. Ingurumen kontzeptua: sarrera. Definizioak. Ingurumen alderdiak. Ekoizpen garbia. Ingurumena Euskal Autonomia Erkidegoan.\n2. Ingurumen arloko legeria eta garapen jasangarria.\n3. Industria jardueren eraginak ingurumenean.\n4. Ingurumeneko eraginaren kategoriak (airean, uretan, lurrean eta biodibertsitatean).\nProduktuen ingurumen-arloko hobekuntzarako Europako markoa\n1. Produktuaren politika integratutik ekonomia zirkularrera.\n2. Produktuen eta zerbitzuen ingurumen hobekuntzarako europar politiken oinarrizko printzipioak. Life Cycle Thinking.\n3. Produktuen eta zerbitzuen ingurumen hobekuntza arautzeko eta erregulatzeko tresnak.\n4. Europan produktu berdeen merkatu bakarra sustatzeko jarduerak.\nBizi-zikloaren azterketa. Produktu baten ingurumen eraginaren kuantifikazioa\n1. Bizi-zikloaren azterketa: sarrera eta bilakaera historikoa. Bizi-zikloaren azterketaren metodologia. Bizi-zikloaren azterketaren erabilerak eta aplikazioa.\n2. Bizi-zikloaren azterketarako softwareko tresnen erabilera: LCAmanager.\n3. Bizi-zikloaren azterketatik eratorritako ebaluazioko tresnak.\n4. Bizi-zikloaren azterketaren etorkizuna: Life Cycle Costing (LCC) eta Social Life Cycle Assessment (SLCA).\nBizi-zikloaren azterketarako softwarea\n1. Bizi-zikloaren azterketarako softwareko tresnen erabilera: Simapro.\n2. Ingurumen zaintza estrategikoa – Simpplek emanda.\nMarketin ekologikoa. Zelan eman balioa produktuaren ingurumen-jokabideari?\n1. Ingurumena eta publizitatea.\n2. Greenwashing-a: zer da eta zelan saihestu daiteke?\n3. Produktuaren ingurumen-etiketatzea. Motak eta sailkapenak.\n4. Ingurumen arloko etiketatuaren etorkizuna: produktuaren eta erakundearen ingurumen aztarna.\nProduktuaren ingurumen-adierazpenak. Produktuen arteko ingurumen arloko erkaketarako tresna\n1. Produktuaren ingurumen-adierazpena: sarrera eta bilakaera historikoa.\n2. Produktuaren kategoria arauak Zer dira eta zelan funtzionatzen dute?\n3. Produktuaren ingurumen-adierazpen prozesuaren garapena eta egiaztapena. Sistema nagusiak mundu mailan.\n4. Produktuaren ingurumen-adierazpenaren erabilera eta aplikazioa.


Beti Gaztek irabazi ditu 4×4 sokatira lehiaketako azken bi txapelak | EHK\nby ehkirola eus | 2020/12/21\nCovid19 gaitzak eragindako pandemiak sorturiko egoeraren ondorioz lehiaketa guztiak bertan behera utzi eta gero, hainbeste hilabete pasa ondoren berriz ere lehian hasi dira tiralariak.\nOtsailean Irlandan Munduko txapelketan parte hartu zutenetik lehiatu gabe zeuden sokatiran aritzen diren kirolari gehienak baina azkenean, pixkanaka bada ere hasi dira berriro martxan jartzen, Euskal Herriko 4×4 sokatira Txapelketa abiapuntua izan delarik.\nKontutan izan behar da aurtengo Euskal Herriko 4×4 sokatira txapelketa ohikoa baino laburragoa izango dela eta soilik bi jardunaldi egingo direla, biak ala biak Getxon.\nPasa den azaroaren 28an, Euskal Herriko 4×4 sokatira txapelketako lehen txapelak erabaki ziren Getxoko Fadura pilotalekuan. Gizonezkoen lehian, Beti Gaztek eraman zuen txapela etxera, eta emakumezkoen norgehiagokan aldiz, Ibarra nagusitu zen.\nBigarren eta azkeneko jardunaldia larunbat honetan, abenduak 19, jokatu zuten, arratsaldeko 17:00etatik aurrera. Emakumeak 240 kiloko kategorian aritu ziren (Beti Gazte, Txantrea, Ibarra, Antsoain eta Berriozar) eta gizonezkoak, aldiz, 300 kilotan lehiatu ziren goma gainean: Beti Gazte, Txantrea, Ibarra, Antsoain eta Berriozar taldeak hain zuzen ere.\nGizonezkoek buruturiko lehiaketan, Beti Gaztek eraman zuen txapela etxera, guztira 12 puntu erdietsita. Bigarren Ibarra izan zen 9 punturekin, hirugarren Berriozar 6 punturekin, Txantrea laugarren 3 puntu pilatuta eta laugarren postuan Antsoain sailkatu zen punturik lortu gabe.\nEmakumezkoen norgehiagokan ere Beti Gazte atera zen garaile, 12 puntu lortuta. Bigarren Ibarra izan zen 7 punturekin, hirugarren Antsoain 7 punturekin ere, laugarren postuan Berriozar geratu zen puntu bakarra erdietsita eta beste horrenbeste puntu pilatuta Txantrea bosgarrena izan zen.


Trapagarango Udala - Bioeraikuntzako ikastaroa\nDatorren uztailean Trapagarango Udalak abian jarriko du doako ikastaro berri bat herriko langabeentzat.\nOraingoan Lanbiden izena eman duten pertsonentzat izango da, baldin eta igeltsaritza, enkofratu, elektrizitate edo iturgintza arloetan ofizial, kapataz edo arduradun gisa esperientzia badute eta ofimatika ezagutzak, erabiltzaile mailan.\nIkastaroaren helburuen artean honakoak daude:\nIrtenbide integralak bilatzeko ezagutzak ematea ikasleei, garapen-eredu berrietara bideratzeko.\nEraikuntza sektorearen ingurumen-arazoa ulertzeko tresnak ezagutzera ematea ikasleei.\nKontsumo energetiko gutxiko eraikinen diseinuan laguntzen irakastea.\nGaur egun langabezian dauden eraikuntza sektoreko pertsonak ingurumenarekin loturiko arloetan eta eraikitzeko teknika berrietan espezializatzea eta berbideratzea da helburua, gaur egungo krisi ekonomikoak izugarri kaltetu duen sektore honetan sortzen ari diren aukera berriak aprobetxatu ditzaten.\nPrestatze-ekintza hau gai horri buruz egitea udalak herriko jendearentzako aurreikusita daukanetako lehenengoa da, izan ere, Udal hau espezialitate horretako Lanbide Heziketako Ikastetxe bat sortu nahi baitu Trapagaranen.\nIkastaro hau, Lanbidek (Euskal Enplegu Zerbitzuak) kofinantziaturikoa 2012-2013 Eskualdeko Enplegu Planaren bidez, Meatzaldeko Behargintzak kudeatzen du eta uztailaren 1etik irailaren 30era garatuko da 8:30etik 14:30era.\nInteresdunek Lanbiden emango dute ikastarorako izena, ekainaren 6tik 14ra eta honako agiriak aurkeztu beharko dituzte Trapagarango Enplegu Agentzian:\nIzena emateko fitxa (Agentzian emango da).\nCV eguneratua argazkiarekin.\n2013an ateratako Lan-bizitzaren txostena.\nPrestakuntza arautuaren titulu edo diplomen fotokopia eta lorturiko prestakuntza osagarriarena.\nHautaketan honakoak baloratuko dira:\nLangabezia-denbora, kontuan hartuta azken bost urteetara arte.\nAipatutako sektoreetako espezialitateekin loturiko prestakuntza arautua eta osagarria.\nJarrera eta gaitasun sozio-profesionalak.\nInformazio gehiagorako, Trapagarango Enplegu eta Herriaren Garapenerako Agentziara joan zaitezke.\nIzena emateko orria (PDF 129Kb)


'Toldotxo' pintxoa sortu dute, herriko itsasertza oinarri hartuta - Urola Kostako Hitza : Urola Kostako Hitza\n'Toldotxo' pintxoa sortu dute, herriko itsasertza oinarri hartuta\nZarauzko ikur gastronomikoa izan nahi duen pintxoa aurkeztu dute gaur goizean, Argiñano jatetxearen kanpoaldean. Herriko ostalaritza eta merkataritza dinamizatze aldera, udalak bultzatutako proiektua da, Zurekin ostalari elkartearen eta Argiñano jatetxearen laguntzarekin.\n“Kalitatezko pintxo edo plater bat izatea nahi genuen, Zarauzko herriaren pareko”, nabarmendu du Turismo zinegotzi Ixidor Larrañagak. Horretarako, Argiñano jatetxearekin harremanetan jarri dira, eta Karlos Argiñano sukaldariak berak diseinatu du musu-truk. Legatzarekin eginiko pintxo berezi bat da, baina Larrañagaren esanetan, “ukitu zarauztarra” du, “jatekoa duen hondarra” duelako. Irakurri albistea, Zarauzko Hitzaren webgunean.


Remontival IP – 21 orrialdea – Remontival IP webgunea\nGizabanakoaren Aniztasunaren sentsibilizaziorako jardunaldiak\nAdministración · 9 de urtarrila de 2017 · Utzi iruzkin bat\nRemontival IPak zentroko gurasoen laguntzaz, Gizabanakoaren Aniztasunaren sentsibilizaziorako IV. jardunaldiak antolatu zituzten. Ekintza aunitz eta desberdinak burutu ziren zentroan: hitzaldiak, bideoak, ipuinak… Jarraian, 3., 5. eta 6. mialkoek egindakoa aurkituko duzue. Abenduaren 13 eta 14an gure ikastetxeko ikasleek desgaitasunen munduko elkarte desberdineko kideen presentziarekin disfrutatzeko aukera izan zuten, hala nola, Lizarrako AMIFE eta IBILI, Nafarroa.\nD ereduko ikasleen kalejira\nD ereduko ikasleek Olentzeroren bisita izan zuten Remontival ikastetxean. Ondoren, Kalejira bat egin zuten Lizarrako kaleetatik zehar hainbat abesti kantatuz txistulariek eta trikitilariek lagunduta. Eguraldiak lagundu ez zuen arren, ederki pasa zuten hiriko kaleak animatzen.\nAdministración · 23 de abendua de 2016 · Utzi iruzkin bat\nHona hemen PAI eredukoek Gabonetako jaialdian egindako emanaldien bideo batzuk. Egia esateko, denak bikain aritu ziren baina aipamen berezia egin nahi zaie “Aula Alternativa”ko ikasleei. Beraiek egindako beste bideo bat jarriko dugu izan ere honetan ez baitzaie ongi ikusten. Zorionak ikasle guztiei eta, nola ez, irakasleei emanaldiak burutzeko egindako esfortzu eta lanarengatik. Eguberri zoriontsuak! Video […]\nSARAY QUINTANILLA, 6-10 URTE BITARTEKO UMEEI ZUZENDUTAKO LANDA EREMUAREN INGURUKO PINTURA LEHIAKETA BATEKO LEHENBIZIKO SARIA\nAdministración · 22 de abendua de 2016 · Utzi iruzkin bat\nAkuarelaz egindako marrazki eder batekin, Lizarrako bizilaguna den Saray Quintanilla Quintanillak, Remontival Ikastetxeko G/PAI ereduko Lehen Hezkuntzako 2. mailako ikaslea, Fertiberia konpainiak Grupo AN-rekin batera urtero antolatzen duen Pintura lehiaketan lehenbiziko saria lortu du. Landa eremuko pintura lehiaketa honen XX. edizioa izan da eta Nafarroako 40 ikastetxek parte hartu dute. .\nMARI DOMINGIREN KALEJIRAK KANTUAN JARRIKO DITU HANDI ETA TXIKIAK LIZARRAKO KALEETAN\nAdministración · 20 de abendua de 2016 · Utzi iruzkin bat\nHeldu den ostegunean, hilak 22, Remontival Ikastetxe Publikoko D ereduko ikasle, irakasle eta familiak 10:45ak aldera elkartuko dira Mari Domingirekin batera kalejira baten bidez Lizarrako herriari Olentzeroren etorreraren berri emateko. Eguraldiak laguntzen badu, baserritarrez jantzita euskalzaleak egun berezi eta hunkigarri hau politagoa egingo duten kantak abestera gonbidatzen dituzte. Horrela ez balitz, ekitaldia eskolan bertan burutuko […]


Barra kodea: 8436007084446\nAbestiak sortzea, olerkiak idaztea bezala, bakardadean egoteko modu bat da. Lurpean zehar erretena irekitzen doan ur isuriaren antzera, bizitza, norberaren barruan gertatzen eta garatzen doan zerbait dela argitzen dute poesiek eta kantuek. Benito Lertxundik esperientzia hori berarekin partekatzeko gonbitea luzatzen digu Oroimenaren oraina disko berrian. Kantuen bidez, pertsonaren bihotzari zuzenean hitz eginez, une hunkigarria sortzen du kantariak, eta horretaz baliatuz, egiari eta existentziari buruzko pentsamendu sakon baten oihala josten du lan honetan. Gizakumearen ahaletatik at dauden naturaren indarrak azaleratzean asmatzen du abestiak, edo bizitzaren korapiloan ezkutatzen den misterioen aurrean txiki bilakatzen gaituenean, edo baita une xumeen edertasun magikoa marrazten duenean ere… Abestiak asmatzen du, batez ere, gure bizipenen ardatz diren maitasunaren, askatasunaren eta heriotzaren sekretuen aurrean lagungarri suertatzen denean. Orioko kantagile eta kantariak, aurreko guztiari aldioro gehitu ohi dizkion estetika erakargarriak eta musika maila gorenak eraginda, gure herriko proposamen artistikorik eraginkorrenetakoa bezain iradokitzaileenetakoa bilakatu da Lertxundiren obra; kantuen kalitate ukaezinagatik ez ezik, batik bat, horien bidez eskaintzen digun begirada gozoaren zintzotasunagatik lortu du hori guztia.Artistak betidanik ohitu izan gaituen legez, Oroimenaren oraina hau ere, sortze lan zaindua da, sakona eta sentsuala, era berean; bizitza osoa abestien sorkuntzari eta interpretazioari eskaini ondoren, Benito Lertxundik, bere hirurogeita hamargarren urtemugan aurkezten duen opera bikaina.Doinu emankorren iragaitean, oroimenez, denboraz eta neurtezinezko bizitzaz osoturiko ongarria jasotzen dugu eskuak betean. Kantuek, ilunabarreko argi pirrintak balira bezala, gure barne-etxerantza gidatzen gaituzte, bizitzak eta maitasunak, espero gabe, bidean harrapa gaitzaten.Hitzak, azkenik, hamar kanta atseginen emozioaren suspergarri, Fernando Pessoak, Jon Maiak, Jose Ramon Uriartek, Olatz Zugastik, Kirmen Uribek, Pako Aristik eta Lertxundik berak konposatuak dira. Horrelako emaitzak, Benito Lertxundiren ahotsean, izpirituarentzat fereka eta bizitzarako kemena dakartza, gure bakardadearen bihurgunetan lagun izateko.\nBenito Lertxundi 1942an Orion (Gipuzkoan) jaio zen. Bederatzi anai-arrebetatik azkena da. Musika txikitatik ezagutu zuen etxean, ohitura baitzen familia giroan abestea; hala ere, ez zen musikaririk haien artean. Lertxundi gazteak marrazkirako zuen zaletasuna, eta, herriko eskolako ikasketak amaituta, frantziskotarrek gidatzen zuten Zarauzko Arte eta Ofizio Eskolan hasi zen. Bertan, buztina eta egurra lantzen ikasi zuen, eta tailugile gisa lehen lanak egin zituen. Hemeretzi urterekin, erloju denda batean hasi zen lanean. Lan honetan ari zela, 1965an, kantuaren sari bat irabazi zuen. Horri esker, Kataluniatik bueltan zegoen Mikel Laboak horren berri izan zuen, eta harremanetan jarri zen Lertxundirekin. Euskal musikariekin zerbait egin nahi zuen. Han aldatu zen bere bizitza. Ez dok amairu taldeko partaide izan zen. Han ekin zion bide bikoitz bati: kantu herrikoiak berreskuratzeari, batetik, eta kantu berriak konposatzeari, bestetik. 1968an bi disko txiki argitaratu zituenetik etengabe diskoak sortzen eman ditu 42 urte, moda guztien gainetik bide pertsonala garatuz. Mezu sakonak eta folk jantzia emanez kantuei, doinu sarkorrak egiteko dohain aparta dauka. Kantu ospetsu asko sortu dituen klasiko bat da.


27 XAFRAN – Elika itzazue gure sustraiak, zurtoinak zuzen haz daitezen\nElika itzazue gure sustraiak, zurtoinak zuzen haz daitezen\nGaur egun, edonork ezin du lanbide hau aurrez aurre ikusi. Horregatik, interesgarria dela deritzot ardiak nola zaindu eta eskilatzen diren ikustea. Talde lana garrantzitsua da, bakoitzak lan apur bat eginez, denbora aurreztu eta giro onean lan egitea lortzen da.\nPublicado porAndereño 30 mayo, 2020 Publicado en DenetarikDeja un comentario en Artaldea\nEguraldi onarekin batera, nekazariek lurra prestatzen dute sasoiko barazki eta landareen haziak ereitzeko. Erein aurretik, lurra prestatu egin behar da eta, oraindik, baserri batzuetan antzina bezala egiten dute goldaketa natura ez kutsatzeko. Lan gogorrak emaitza ezin hobeak ematen ditu: https://www.youtube.com/watch?v=NUQnD10jD6Q&t=2s\nPublicado porAndereño 22 mayo, 2020 22 mayo, 2020 Publicado en DenetarikDeja un comentario en Goldaketa idiekin\nMarrazkiak zenbakiekin eta letrekin..\nBadakizu zenbakiak eta letrak erabili ditzakezula marrazkiak errazago egiteko? Hona hemen Harry Potter marrazteko modu erraz eta polit baten adibidea: https://www.youtube.com/watch?v=p1Hvkq5v_yc&feature=emb_title\nPublicado porAndereño 22 mayo, 2020 Publicado en DenetarikDeja un comentario en Marrazkiak zenbakiekin eta letrekin..\nBuruketa hauek hasierako maila batekoak dira beraz, praktikatzeko eta errutina hartzeko ondo etorri ahal zaizu. https://www.slideshare.net/idoialariz/buruketak-2-maila-egokitzapena\nBuruketak 2. maila egokitzapena from idoialariz\nPublicado porAndereño 16 mayo, 2020 Publicado en DenetarikDeja un comentario en Buruketak\nOrrialde honetan zenbait ariketa dituzue orduak praktikatzeko:\nHemen ere ariketa gehiago dituzue:\nPublicado porAndereño 16 mayo, 2020 16 mayo, 2020 Publicado en DenetarikDeja un comentario en Orduak ikasten\nOndorengo blog honetan biderketak lantzeko jolasak eta beste hainbat ideia aurki ditzakezue:\nPublicado porAndereño 16 mayo, 2020 16 mayo, 2020 Publicado en Biderketak, DenetarikDeja un comentario en Baliabide matematikoak\nBatzuk nahiago duzue buruz ikasi baina, abestuz egiten baduzue?https://www.youtube.com/watch?v=itjtdt1ThW0\nPublicado porAndereño 16 mayo, 2020 16 mayo, 2020 Publicado en DenetarikDeja un comentario en taulak abestuz?\nDenbora da ikasi genuela taula hau. Gogoratzen dituzue truko hauek? https://www.youtube.com/watch?v=QKrOVIDUMJQ\nPublicado porAndereño 16 mayo, 2020 16 mayo, 2020 Publicado en BiderketakDeja un comentario en 9ko taula\n8ko taula egiten badakizu atzamarrekin?\nBatzuetan taulak buruz ikasi arteko bidea luzea izaten da baina, zenbait truko ikasiz gero, lagungarriak izango zaizkizue! https://www.youtube.com/watch?v=VXr7NuSX55M\nPublicado porAndereño 16 mayo, 2020 Publicado en BiderketakDeja un comentario en 8ko taula egiten badakizu atzamarrekin?\neskuetan ere biderketak!\nBeste taula batzuk praktikatzeko: https://www.youtube.com/watch?v=CS_OwinLvyg\nPublicado porAndereño 16 mayo, 2020 Publicado en BiderketakDeja un comentario en eskuetan ere biderketak!\nArtxiboak Elegir mes mayo 2020 abril 2020 marzo 2020 diciembre 2019 septiembre 2019 junio 2019 mayo 2019\n27 XAFRAN, Blog de WordPress.com.


Ipar Euskal Herriko konponbiderako ereduak Nafarroa eta EAEra zabaldu nahi ditu Foro Sozialak | Euskal Herria | KAZETA\nIpar Euskal Herriko konponbiderako ereduak Nafarroa eta EAEra zabaldu nahi ditu Foro Sozialak\nEuskal presoen aferari "arrazoizko irtenbideen parametroetatik" heltzeko Ipar Euskal Herriko erakunde, hautetsi eta gizarte zibilak egin duten lana goraipatu du Foro Sozialak. Nafarroan eta Euskal Autonomi Erkidegoan antzeko markoak lortu behar direla nabarmendu du.\nKazeta|2017/10/11 12:05|0 iruzkin Eguneratua:\nNekane Altzelai eta Teresa Toda Foro Sozialeko kideak. © Foro Soziala\nETAren armagabetzeak eragindako agertokia Estatu frantsesean "nabariagoa" dela uste du Foro Sozialak. Testuinguru horretan, Bakearen artisauek eta Bake Bideak sustaturik, erakunde, hautetsi eta gizarte zibilak egin duten lana goraipatu zuen urriaren 10ean Donostian eskainitako agerraldian.\n"Besoz beso ari dira, armagabetzeaz geroztik, presoen aferari arrazoizko irtenbideen parametroetatik heldu ahal izateko", aipatu zuten Nekane Altzelai eta Teresa Todak Foro Sozialeko kideek. Ildo horretatik, erakundearen aburuz, lau dira lehentasuna duten gaiak: DSP estatutuaren bukaera, presoak Euskal Herritik gertu dauden kartzeletara hurbiltzea, gaixotasun larria duten presoen askatasuna eta zigor osoa bete dutenak aske uztea.\nInstituzioaren iritziz, abenduaren 9an Parisen iraganen den manifestazioa "Frantziako Estatuko\nespetxe-politika aldaraz lezakeen ekimena da". "Gure herri osoarentzat bake eta bizikidetza ekimen bat" dela dio, hain zuzen.\nIpar Euskal Herrian ekimenak babes anitza jaso duen bezala, Hego Euskal Herrian ere arlo anitzek susta dezatela lortu behar dela azpimarratu du. Horretarako, Foro Soziala publikoki engaiatu da heldu diren asteetan "gizarte zibileko pertsonak eta erakundeak ahalik eta gehien aktibatzeko herrietan, hirietan zein Euskal Herri osoan".\nPresoen alorreko konponbidea hiru zutaberen artean eraiki behar dela uste du. Alde batetik, Euskal Elkargoa, Eusko Jaurlaritza eta Nafarroako Gobernua, bestalde, presoen eta iheslarien kolektiboa eta azkenik, gizarte zibila. Armagabetzeak triangulazio hori "arrakasta metodo" bat dela frogatu zuela dio erakundeak.


Euskal Kostaldeko Geoparkea Bilboko Basque Fest jaialdian izan da aurten ere - Geoparkea - Flysch & Karst experience\nEuskal Kostaldeko Geoparkea Bilboko Basque Fest jaialdian izan da aurten ere\nApirilaren 13tik 17ra ospatu den Bilboko Basque Fest jaialdian parte hartu du Geoparkeak.\nBeste urte batez, Euskal Kostaldeko UNESCOren Munduko Geoparkea Basque Fest jaialdian izan da; apirilaren 13tik 17ra egin da jaialdia Bizkaiko hiriburuan.\nGeoparkeak stand bat izan du “Gourmet Txokoa” deritzon espazioan, Bilboko Areatzan bertan jarri den karpa handian. Geoparkearekin batera, Euskadiko beste eskualde eta turismo-helmuga batzuk ere bertan izan dira euren eskaintza ezagutarazteko.\nEuskal Kostaldeko Geoparkeak Debako, Mutrikuko eta Zumaiako erakargarri turistikoak emango ditu ezagutzera eta urte osoan eskaintzen dituen esperientzia eta bisita gidatuen berri ere emango du: flyscha uretatik ikusteko itsas-ibilaldiak, barnealdeko bailara ezkutuak ezagutzeko ibilbideak, familiartean egiteko proposamenak… Denera, 15 bisita gidatu desberdin daude aukeran Geoparkea ezagutu eta deskubritzeko, hala nola, norbere kabuz egiteko moduko ibilbide geologikoak.\nGainera, Basque Fest jaialdiaren baitan, Geoparkeak bisita gidatuak zozkatu ditu bere standera hurbiltzen diren bisitarien artean. Hain zuzen ere, Geoparkeko edozein bisita gidatu egiteko sarrera bikoitzak zozkatu dira, 2022an erabili ahal izateko. Halaber, tokiko produktuez osatutako Geogourmet otarrak eskuratzeko aukera ere izan da.\nGeoparkeak, bere ondare geologiko, natural eta kultural aparta ezagutzera emateko asmoz, eta, aldi berean, balio horien guztien kontserbazioa sustatu nahian, bisita gidatu aukera zabala eta anitza prestatu du auren ere. Bisita gidatuen gaineko informazio osoa eta ordutegiak hemen kontsulta daitezke.


Errenteria plazara atera eta dantzan jarri de erromeria egunak - GARA\nErrenteria plazara atera eta dantzan jarri de erromeria egunak\nBaserritarrez jantzitako jende ugari ibili zen atzokoan Errenteriako kaleetan, batez ere Koldo Mitxelena plazan hamaiketakoaren orduan. Txistu eta dultzaina doinuak lagun hartuta, herritarrak dantzan jartzeko helburua bete zuen Errenteriako XII. Erromeria Egunak.\nErrenteriako Erromeria Eguna Ereintza dantza taldeak bultzatutako ekimena da. Gipuzkoako Dantza Solteko Txapelketa antolatzeaz arduratzen da elkartea, eta, 1999. urtean, lehiaketaren 50. urteurrena zela eta, ospakizun berezi bat egitea pentsatu zuten taldekideek. Txapelketak erakustaldiak izanik, ikusleek parte hartze oso txikia izaten dutela konturatu ziren, eta, horregatik, dantzan oinarritutako jaialdi berezi bat antolatzea erabaki zuten, betiere herritarren partaidetza helburu hartuta. Hala sortu zen orain dela hamabi urte Errenteriako Erromeria Eguna.\nBertara hurbiltzen denak, festa aurkituko du nonahi, Errenteria osoa hartzen baitu jaiak. Hitzordu finkoak daude, noski, hala nola neskatxen soka dantza, herri bazkaria, pailazoen saioa... «Jendeak hainbat ekintza topa ditzake herrian zehar, baina, azken finean, herri dantzetan oinarritutako festa da batik bat», azaldu zigun atzo Jon Maya dantzari eta antolatzaileak. Laura Ereintza dantza taldeko kideak, bere aldetik, jaiaren garrantzia nabarmendu zuen: «Beharrezkoa da gure ohiturek aurrera jarrai dezaten».\nBigarren urtez, neskatxen soka dantza egin zen atzo, 13.15ean. Soka dantza ezberdin ugari daude euskal tradizioan, adibidez, gizon dantza, etxekoandreen dantza edo galaien esku dantza. Errenterian gizon dantza mantendu izan da tradizionalki, betiere San Juan bezperarekin lotuta. Ereintzakoek, aldiz, gizon dantzarekin batera neskatxoen soka dantza ere sustatzeko apustua egin dute. «Neskak protagonista izateko egun bat sortu nahi genuen. Jaien iragarle bezala Erromeria Egunean sartzea aproposa zela pentsatu genuen. Ekimenari jarraipena eman eta egun hori Errenterian neskatxen soka dantzaren eguna izatea lortzea da gure helburua», azaldu zigun Mayak.\nErromeria Egunera adin guztietako jendea hurbildu zen atzokoan, gazteak, haurrak, familiak eta baita jende edadetua ere. «Publiko zabala izaten du jaiak», nabarmendu zuen Mayak.\nAlkarkide txarangako Imanolek ere parte hartu zuen erromerian. «Dantzaria eta musikaria naiz, eta, egia esan, jaia hau sarriago egin beharko litzatekeela uste dut. Beti botatzen ditugu faltan dantzariak, bereziki herriko jaietan», esan zuen. «Guk barruan daramagu dantza, gure ohituren parte da. Euskara bezala, gure kultura da. Horregatik, horrelako gehiago egin beharko lirateke, eta ez bakarrik Oreretan, baita beste lekuetan ere».\nAzken hamabi urteotan, Erromeria Egunak bi gauza garrantzitsu lortu dituela uste du Mayak. Horrelako ekitaldi baten premia zegoela argi zuten hasiera-hasieratik antolatzaileek eta jaiak, lehenik eta behin, «pizgailu» izatea lortu duela uste dute. Bestetik, jaia egonkortzea lortu dutela ere nabarmendu zuen Mayak: «Errenteriarrek badakite jada Madalen jaien aurreko larunbatean dela Erromeria Eguna. Jaia egutegian sartzea lortu dugu».\nHori bai, urtean zehar ere dantzak badu tokia Errenterian. Horren erakusle, euskal dantzen ikastaroak antolatzen ditu Ereintzak. Erromeria Eguna martxan jartzearekin batera abiarazi zituzten, «jendeari horrelako egun batean dantzan egiteko gaitasuna izateko oinarrizko tresna batzuk ematea garrantzitsua zela uste baikenuen. Herritarrak dantza eginez ondo pasatzea nahi genuen». Atzo Errenterian zegoen giroa ikusita, lortu dute.


ALVARO GARCÍA - Stop Violencia Vial\nGoizeko seiak ziren emaztea eta biok lasai lo egin genuenean. Ohitura dugu sei t ‘erdietan jaikitzea lanera joateko.\nLo sakonean geunden, une horretan, nire seme Danielek esnatu gintuenean, atean bi ertzain zeudela esanez. Berehala jaiki ginen, oraindik lokartuta geunden gure gaineko susmo txar batekin. Emakumea izan zen, bere lankideak bezala, kaleko jantzita, eta itzulingururik gabe , asko sentitzen zutela esan ziguna, baina gure seme Alvaro trafiko-istripu batean hil zela.\n“Zer gertatu da?” – galdetu genien\n“Drogen eta alkoholaren eraginpean gidatzen ari zen pertsona batek bere ibilgailua jo du”.\nBitxia da garunak nola babesten gaituen une horretan jasanezina izan daitekeen min batetik. Albistea urrun samar iritsi zitzaigun, beste norbaiti buruz hitz egingo balute bezala, eta, beraz, lasai geratu ginen hirurok, isilik, agian bakoitzak gure bizitzan agertzen zitzaigun egoera berria landuz.\n“Mediku bat behar duzue?” Galdetu ziguten.\nAlde egitean, hirurak zutik geratu ginen etxeko sarreran, elkarri begira, esan berri zigutena ulertu nahian.\n– Zer gertatu zaigu, Gumer?\nBurmuinak oinazetik babesten gintuen. Ez zegoen malkorik, ez oihurik, sinesgogortasuna eta nahasmena besterik ez. Mekanikoki, familiari, lagunen bati eta lankideei deiak egiten hasi ginen. Handik ordubetera, etxea jendez beteta zegoen, nire emaztearen ahizpak, nire koinatuak, nire anaia eta emaztea, lagun pare bat, nire semearen lankideak, polizia autonomoko agintariak.\nHaietako bat izan zen, oso atsegina, paper txiki bat atera eta gertatutakoa azalduko zidana.\nBertan, bizi garen tokitik berrehun bat metrora geratzen den Erromoko biribilgunearen marrazki txar azkar baina oso grafiko bat egin zuen. Alvaro goizeko laurak aldera irten zen etxetik, Hernaniko ertzain-etxera joateko. Etxetik irten eta hogei bat minutura, hilda zegoen. Dirudienez, inguruko merkataritza-gune batean erregaia hartzea bururatu zitzaion, errotondan sartu aurretik, udaltzaingoaren auto batek autoa gelditzeko keinuak egin zizkionean, atzeko argi urtu bat zeramalako. Biribilgunearen sarreratik sei bat metrora egin zuen. Bat-batean, zarata handi bat entzun zuten, poliziek hasieran identifikatzen jakin ez zutena. Kontua da gainetik zetorkien autoari ihes egin behar izan ziotela abiadura handian, eta horrek, alboetan, nire semearen autoa jo behar izan zuela, alderik ahulenean eta gidariaren aldean. Autoa, gainera, leku horretan dagoen horma sendo baten kontra sartuta geratu zen.\nAtestatuaren arabera, “Segundo bateko tartean” gertatu zen hori guztia. Autoa ehun kilometro orduko abiaduran sartu zen, muga berrogei kilometrokoa zen lekuan, ibilgailuentzako balazta-harriz betetako biribilgunearen alboko aldea inbaditu zuen, eta, hegaldi pixka bat hartu ondoren, errepidera erori zen berriro. Gidariak kontrola galdu zuen eta eskuinera bira ia ezinezkoa eginez, Alvaro hil zuen.\nGidariak positibo eman zuen alkoholean eta drogetan, eta nire semeari esker salbatu zuen bizia, hormaren kontrako kolpea hilgarria izango baitzen berarentzat. Bizitzaren ironiak. Ospitalera eraman zuten, bularrean mina zuela, eta hurrengo egunean, alta emanda. Ibilbidean zehar, denbora izan zuen polizia autonomoko agenteekin txantxetan aritzeko, haietako bati txapela kentzeko, lagunak deitzeko eta inkoherentziak esateko.\nAlvarok 29 urte zituen.\nHarrezkero, askotan itzuli naiz istripuaren lekura, agian nire semearen azken begirada, haren harridura aurpegia, haren azken pentsamendua imajinatzeagatik.\nMinik handiena hartzen hasi ginenean, ezagun baten aholkuari jarraituz, Sestaoko familia-mediku bati deitu genion laguntza eskatzeko. Honek, beste ikaskide batekin batera, dolu-talde bat darama, non seme-alaba bat galdu dugun guraso batzuk elkartu garen. Bi urte igaro ondoren, saioetara joaten jarraitzen dugu. Horietan, emozioak adierazten ditugu, gure seme-alabez eta gutaz hitz egiten dugu; izan ere, egoera traumatiko horri hitzak jartzeak mina finkatzen, bideratzen eta arintzen du, tristura lagun leiala dela dirudien arren.\nEra berean, beste pertsona batek Stop Accidentesen telefonoa pasatu zidan (gaur egun Stop Violencia Vial País Vasco) eta Rosa Trinidad elkarteko ordezkariarekin hitz egin nuen. Gure minari begirune handia ziolarik, dena oso berria zela esan zidan. Berriro deitu zidan bost hilabetekora, eta ordutik zenbait topaketatan parte hartu dugu, eta bide-indarkeriaren beste biktima batzuk ezagutu ditugu, haiekin partekatu baitugu mina eta horrelako egoerak berriro ez errepikatzeko nahia.\nEta bitartean, bizitzen jarraitzen dugu, apur bat indartsuago eta lagunduago sentituz.\nBikotekidea galdu duen pertsona baten testua iritsi zait:\n“Hobeto nagoenean eta egun bat bihotzean orratzik gabe daukadanean, ez da hartaz (edo hartaz) ahaztu naizelako, bere maitasuna nire baitan dagoelako baizik”.\nGure seme Alvaroren maitasuna bezala.\nGumer García Iturrioz.


2012 uztaila 2 – Sopela.net\nDonostian zentzuratutako pelikularen aldeko diru bilketa\n2012 uztaila 2 Iruzkinik ez\n“Barrura begirako lehioak” pelikula ezaguna egin da Donostiako Udalaren aurka PNV, PSE eta PP alderdiek zabaldu duten kanpaina zikinari esker. Donostiako Udalak 9.000 euroko diru laguntza onartu zuen pelikula hau subentzionatzeko baina azkenean aipatutako alderdi hauek erabaki hori atzera botatzeko aukera mahaiaren gainean ipini zuten espainiako auzitegietatik BILDU legez kanpo jartzeko mehatxuarekin batera.\nSopelan bezala PNV bakearen etsaiekin batera aritu da aro politiko berriak behar dituen urratsak ostopatuz. Pelikularen zuzendariek uko egin zioten pelikula subentzionatzeko erabakiari eta orain herriaren laguntza behar dute egitasmo hori erabat burutzeko beharrezkoa den dirua biltzeko. Gauzak horrela publikoa egin dute dirua emateko kontu korronte bat. Kontuaren zenbakia hau da: 3035 0134 46 1340044563.\nPelikula amaitzeko 40.000 euro behar dituzte. Egizu zure ekarpena ahalik eta lasterren. Informazio gehiago http://www.zinez.net/ web orrialdean.\nEz zituzten jaiak zapuztu\nSan Pedroko jaiak amaitu dira eta arraksta erabatekoa izan da. Jende andana, parte hartze ederra, denentzako aukerak eta zoritxarrez, espainiar auzitegiek PNV, PSE eta PP alderdiek bultzatuta debekuak eta zentzura.\nLarunbatean Sopelako herri bilguneak presoen aldeko kalejira bat antolatu zuen jai egitaruan eta Udaleko alderdiek boikoteatu nahian espainiako auzitegietara jo zuten. Urrats horren emaitza debekuaren eta jazarpenaren itxura hartu zuen. Azkenean kalejira bertan behera geratu zen eta hori salatzeko igandean, 400 bat auzokide plazaren ondoan elkartu ziren Adierazpen askatasunaren alde eta eskubide zibil eta politikoak defendatuz.\nEraso honen aurrekaria jaien baino lehenago ospatu zen osoko bilkuran egon zen. Gai ordenean zeuden asuntu guztiak tratatu ostean, hiru alderdiek premiazko mozioen itxura hartuz mozio andana sartu nahi izan zuten baina EAj eta PSE alderdietako zinegotzi bana bilkuran ez ziren egon eta beraz beharezko gehiengoa ez zuten lortu. Gauzak horrela, haserre biziak eraman espainiako epaitegietara jo zuten eta alkatesa zein udala zigorpean ipini zuten urrats kualitatibo onartezina emanez.\nHala eta guztiz ere jaiak aurrera joan ziren eta aspaldiko arrakastatsuenak izan dira.


Ikuspegi orokorra ：\nKonposatu organiko lurrunkorrak (KOV) giro tenperatura arruntean lurrun presio handia duten produktu kimiko organikoak dira. Lurrun-presio altua irakite-puntu baxu baten ondorioz sortzen da, eta horrek molekula ugari konposatuaren likido edo solido batetik lurrundu edo sublimatzea eragin du eta inguruko airean sartzen da. COV batzuk arriskutsuak dira gizakiaren osasunerako edo ingurumena kaltetzen dute.\nVocs tratamendua lan egiteko printzipioa:\nKOV kondentsatu eta berreskuratzeko unitate integratzaileak hozte-teknologia erabiltzen du eta KOak giro tenperaturatik -20 ℃ ~ -75 ℃ arte hozten dira. KOVak berreskuratu egiten dira likidotu eta airetik bereizi ondoren. Prozesu guztia birziklagarria da, etengabeko kondentsazioa, bereizketa eta berreskurapena barne. Azkenean, gas lurrunkorra isurtzeko gaituta dago.\nOlioa / produktu kimikoak biltegiratzea\nPetrolio / Kimika portua\nCOV industrialen tratamendua\nKOV kondentsatuak eta berreskuratzeko unitateak hozte mekanikoa eta etapa anitzeko etengabeko hozketa hartzen dituzte COB tenperatura murrizteko. Hozgarria eta gas lurrunkorraren arteko bero-trukea bereziki diseinatutako bero-trukagailuan. Hozkailuak gas lurrunkorraren beroa hartzen du eta tenperatura ihintza-puntura presio desberdinetara iristen da. Gas lurrunkor organikoa likidoan kondentsatu eta airetik bereizten da. Prozesua etengabea da, eta kondentsatua zuzenean deposituan kargatzen da bigarren mailako kutsadurarik gabe. Tenperatura baxuko aire garbia bero trukearen bidez giro tenperaturara iritsi ondoren, azkenean terminaletik isurtzen da.\nUnitatea ihes-gas organiko lurrunkorren tratamenduan aplika daiteke, petrokimikoekin, material sintetikoekin, plastikozko produktuekin, ekipoen estaldurekin, paketeen inprimaketarekin, etab. etekin ekonomikoak kontuan hartzea. Ingurumenaren babesean laguntzen duten gizarte onurak eta ingurumen onurak nabarmentzen ditu.


Euskal Dantzarien Biltzarra : Emakumezko aurreskua Soka dantzak zuzentzen\nAutor: Iñaki Irigoien\nBizkaiko herri eta auzo batzuek emakumezkoen aurresku dantzari eutsi diote medeetan zehar, eta azken urteetan hainbat lekutan ere berau berreskuratzen ari da.\nAurreskua izan da Euskal Herriko dantza sozialik garrantzitsuena, zeinean gizonek nahiz emakumeek batera parte hartzen baitute. Soka-dantza edo aurreskua buruz, Markinako 1559ko, Frantziako erregearekin bakea egin zela-eta ospatu zen jaiaren gastuen inguruan azaltzen da: hirian, ingurumarietan, zelaietan zein hariztian hiriko bizilagun asko dan-tzatu ziren (...) bai gizonak eta emakumeak, eta neskatilak eta mutilak (…) danbolin-soinuan nahiz kantatzen ari ziren beste pertsona batzuen soinuan. Gogora datorkigun galdera da ea denek batera egiten zuten dantzan ala txandaka ari-tzen ziren, sexuaren eta adinaren arabera, Joan Ignazio Iztuetak azalduko digunez XIX.en mendearen hasieran.\n1824. urtean Iztuetak Gipuzkoako dantzei buruz idatzitako liburuan bost soka dantza-mota aurkeztu zizkigun, zeinek hasten eta zuzentzen zituzten aintzat hartuta;gizon-dantza, gazte-dantza, etxeandre-dantza eta hainbesteko hotsandirik gabe, esku-dantza galaiena eta esku-dantza neskatxena.\nXIX mendearen bigarren erdian prentsak normaltasunez jarraitu zuten aditzera ematen bazirela emakumeek zuzentzen zituzten dantzak. Adibidez, Portugaleten, 1857. urteko jaietan, herrira uda-pasa joaten ziren bilbotarren artean, gutun batean hauxe kontatzen zen: aski da esatea aurreskua ere dantzatzen zela;hain zuzen, egun batean ezin hobeto egin zuen Antonia josleak, Emilioren andreak. Bizkaiko beste herri batean, Areatzan, 1872. urtean txangoan joanda, bilbotar batzuek bertakoekin batera aurresku bat antolatzeko asmoa zuten, eta, baimena eskatu zutenean, han non ikusi zuten plaza hartua zutela beren aurreskua dan-tzatzen ari ziren neska batzuek.\nHarrigarriena da, arrazoi sendorik gabe, XIX. mende laurden amaieratik aurrera gure ikertzaleak Aita Donostia eta Estanislao Labairuk bestean beste, emakumeak aurreskuan ez duela garrantzizko parte-hartzerik izan, omendua izateko rola izan ezik, finkatu zuten bere idazlanetan. Resurreccion Maria Azkue folklore ikertzaileak ere, Iztuetaren lana ezaguna zeukala, beraz, emakumeek sokadantza zuzentzen zutela, ez bide zion eman garrantzi handirik beraren jaioterrian, Lekeition, San Joan egunean dantzan egiteari, eta ez zituen haien doinuak jaso bere herri-kantutegi arruntean. Historialari horietako jarreren aurrean hainbat datu historiko aurkeztuko ditugu, emakumeek sokadantzan izandako parte-hartzea askoz handiagoa eta arruntekoa izan dela erakusten dutenak. Bermeon 1885eko ekainean Noticiero Bilbaínon: San Pedro eguneko goizean, aurresku tradizionala egingo dute arrantza-bizimoduan diharduten neska ugariek. Halako hirurogeita hamar edo laurogei, bada, musika aurrean doala, portutik plazara joango dira, guztiek jantzi argi bat soinean, eta zapitxo arrosak lepoan;horrela, bertan direnen ikusmina piztuko dute. Aurreskua egin eta gero, bikotekideak eta musika lagun, abiatu egingo dira, eta herrian zehar ibiliko, abiapuntura itzuli arte. Bilbon. Kronistak 1884 abenduaren 25ean adi-tzera ematen digunez: tradizioari jarraituz, atzo goizaldean azoka-plazako arrain-saltzaileek dagokien aurreskua egin zuten, eta gero dan-tzari lotu zitzaizkion goizeko zor-tziak arte. Elorrioko 1914.ko jai-egitarau batean: neskatila txanbelin eta atsegin batzuek aurresku bat dan-tzatuko dute. Gueñesi buruzko berrietan: herriko andereño guztiak gogotsu agertu ziren, eta, elizkizunaren ondoren, aurresku bat dantzatu zuten, non hainbat jaun agurgarrik parte hartu baitzuten, ikusleen txalo-zaparrada saritzat hartuta. Muxikan, 1916. ko San Romaneko jaien egitarauak hau zioen: meza amaitu, eta ohorezko aurresku bat dantzatuko dute herriko andereño apainek. Zeanurin, kontatzen denez, Bizkaiko danbolin zaharrenak jo zuen eta haren emazteak, 77 urte dituela, aurresku bat egin zuen, 20 urteko askok baino hobeto.\n1860. urtean, Euscalduna egunkariak Tertzio Baskongadoari Durangok egin zion harrera deskribatzen digu, Marokoko gerratik itzuli zenean: egun bererako iragarrita zegoen dantza luze edo aurreskua ordu bat eta laurdenetan hasi zen, Udaleko bi pertsona zirela aurresku eta atzesku;katea eratzen zuten guztiak beltzez jantzita zeuden: bataren bikotekidea 2. komandante Iturmendi jaunaren andrea izan zen, eta bestearen bikotekidea, Pedro de Gorostiza jaunarena, gainerakoan herriko hainbat neska ezkongai galantekin osatuta dantza.\nAurresku lehiaketak Antoine d’Abaddiek abian 1851ean jarri eta sustaturiko Euskal Jaietan bezela, galtzeko nolabaiteko arriskuan zeuden ohiturak bultzatzeko asmoz, aurreskulari-lehiaketak boladan jarriz joan ziren ia gure jai guztietan, zenbaitetan, soka-aurresku klasikoen kaltetan. Nabarmendu behar dugu, 1905ean, Euzko Gaztedik Euskalduna pilotalekuan antolatu zuen lehen jaialdian, San Ignazio Loiolakoaren egunean: aurreskulari-lehiaketa bat egin zela, non 59 urtetik gorako emakume adindunek parte hartzen baitzuten. Lehiaketara zazpi emakume adindun aurkeztu ziren, eta 50 pezetako saria Eugenia Guerineagak eskuratu zuen, 72 urtekoa bera;25 pezetakoa, Josefa Larruceak, 62 urtekoa;eta 25 pezetako beste saria, Balbina Múgicak, 84 urtekoa. Adierazgarria izan ere, geroago, aurrerantzean ere Euzko Gaztedik egun horretan egiten zituen dantzari-erakustaldi handietan ez dugu ikusten emakumeek zuzendutako aurreskuen erreferen-tzi askorik. Diktadura luzearen garaian ere ez, ezta ere geroztik.\nGAur egun Historia ez ezik, egungo errealitatean Garai herrian ez zaio inoiz utzi emakumeek zuzendutako aurresku tradizionala dantza-tzeari, Santa Anaren egunean batik bat. Gizonezko Dantzari Dantza dantza saioa ondoren emakumeek hartzen dute plaza. Lekeitio da emakumeen sokadantza gorde duen beste herri bat, nahiz eta, aldizka etenak izan dituena. 1682ko datu batek, jada, aditzera ematen digu, neskatilen dantzak ere bazirela San Joan eta San Pedroren jaietan. 1974ean berreskuratu zenetik, dantzak ez du huts egin urte batean ere;San Pedro eguneko eguerdian dantzatzen da, gizonezko Kaxarranka tradizionalaren ondoren. Urte ba-tzuk direla Bizkaiko hainbat herritan, Iurreta, Deustu, Otxandio eta Santurtzi adibidez emakumezko aurreskua berreskuratu da, herrialde bakoitzeko praktika historikoa ezagutzan oinarrituta. Amaitzeko, laburbilduz, esango dugu, pertsona askoren iritziaren kontra, emakumeek sokadantza edo aurreskua era aktiboan dantzatu eta zuzendu izan dutela eta gaur egun Bizkaiko zenbait herritan ohitura iraun duela, edo berreskuratu egin dela. Espero dugu gorde dadin eta beste toki batzuetara ere heda dadin, aurresku dantza honetan emakumeak oso antzinatik bete izan duen lekua berrezarrita.


Zer egin Donostian eta inguruan - Atotxa Rooms\nGure hiria eta ingurunea maite ditugu eta zure bisitak pozten gaitu, beraz utz diezaiguzu plan ezberdinak eskeintzen:\nKirola egitea gustoko duzu? Hiria ezagutzen dugunez, edozein plan daukagu zuretzat, korrika egitetik, belauntzi, surf, nabegazio, ibilaldi… esaiguzu zeren bila zabiltzan eta zure desiren araberako plana antolatuko dizugu.\nEdo hiria ezagutuz paseatzea, jatea eta edatea nahiago duzu? Bisitatu eta ezagutu ditzazkezun gune eta leku berezi eta atseginen zerrenda bat daukagu. Gure gustokoenak dira!\nMuseo alaiak, artistikoak edo historikoak bisitatu nahi? Honetaz ere badakigu eta egun euritxuetarako plan bikaina da.\nAgian gure kostaldeko herriak ezagutu nahi dituzu, Zumaia eta Flysha edo Hondarribi eta kostalde frantsesa? edo barnekaldeko paisaiak bere mendi, baserri eta ikuspegi berdearekin ikuskatzea nahiago duzu?\nIkuskizunez beteriko antzerki, kontzertu, zinema… gaueko plan bat nahiago alduzu?\nZorionez ezagutzeko eta bisitatzeko eremu eder eta atseginez beteriko eskualde txiki bat gara.\nGaldetu eta egonaldi ahaztezina prestatzen lagunduko dizugu. Ziur gaude gure lurretako iskin erakargarriak ezagutzen jarraitzeko bidaia errepikatu nahiko duzula.\nGogora dezazuten, Bilbo eta Guggenheim, Gasteiz eta Errioxako ardotegiak, Iruña eta San Ferminak, Baiona – Biarritz eta Frantziako Landak eta beste hainbat toki, … gure hiri ederretik 60 minutura daudela!\nDena dago gertu eta guztia da ederra. Koska ongi antolatzean eta denbora erabat aprobetxatzean dago!


Mugikortasuna eta nazioarteko lan kontratua miltzaldia Baionan - Euskonews\nEI ren berriak Mugikortasuna eta nazioarteko lan kontratua miltzaldia Baionan Mugikortasuna eta nazioarteko lan kontratua mahaingurua Baionako Merkataritza eta Industri ganbaran ospatuko da datorren azaroak 8an. Jardunaldia Eusko Ikaskuntzak eta Université de Pau et des Pays de l´Adour ek antolatu dute. Enpresek, nazioarteko lan kontratu bat egiterakoan, aukera juridiko ezberdinak dauzkate, eta hauek dakartzaten ondorio juridiko eta praktikoak azalduko dituzte hainbat zuzenbide adituk eta enpresa arduradunek. Ekitaldiari hasiera Alain Bernard, Baionako fakultateko irakasleak emango dio.Ondoren, 15 partehartzailek hitz egingo dute, lau Estatu Espainoletik etorriak eta gainontzekoak Frantziar Estatutik. Bi ataletan banatuko da ekitaldia: I) La relation de travail international II) La protection sociale du salarié Zuzenbide adituei, profesionalei, ikasle eta irakasleei eta langileei zuzenduta dago. Informazio gehiago hemen jaso daiteke: Faculté Pluridisciplinaire 64100 Baiona Euskonews & Media 142.zbk (2001/11/2 9) Eusko Ikaskuntzaren Web Orria


MIKRO IREKIA, Zure Fest – Musika eta gazte kulturaren jaialdiaren egitarauaren parte da, eta maiatzaren 11n ospatuko da San Frantzisko, Bilbo Zaharra eta Zabala auzoetan. Gazteek eta gazteentzat egina dago ekitaldi hau, eta aipatutako auzoak artearen, musikaren eta kulturaren bitartez ezagutaraztea dute helburu.\nMIKRO IREKIA-n 18 eta 35 urte bitarteko gazteek, taldeka zein bakarka, parte hartu dezakete. Apuntatu eta aukeratuak izango direnek 10 minutuko astia izango dute talentua mundura zabaltzeko. Izena emateko epea dagoeneko dago zabalik eta maiatzaren 5ean itxiko da. Izena emateko formulario hau bete behar da.\nPrevious UPV/EHU eta Mondragon Unibertsitateko ikasketa berriak\nNext Ikus-entzunezko baliabide eta txalapartari buruzko ikastaroak Otxarkoagan


(Argazkiekin eguneratuta) PRESTAKUNTZA-SAIOAK KULTURAREN SEKTOREA KEZKATZEN DUTEN GAIAK LANTZEKO « Prentsa oharrak\n(Argazkiekin eguneratuta) PRESTAKUNTZA-SAIOAK KULTURAREN SEKTOREA KEZKATZEN DUTEN GAIAK LANTZEKO\nKategoriak: Oharrak — Komunikazio Zerbitzua / Servicio de Comunicación — 17 iraila 2019 12:00\nKulturAraba Bulegoak Topaketak prestakuntza programa berria abiarazi du, kultura eta sorkuntzaren sektoreari zuzendurik.\nAbendura arte antolatutako saioetan gai hauek landuko dira: dirulaguntzak eta kontratazio publikoa, fiskalitatea, publikoen garapena eta finantzaketa ereduak.\nAsistentzia librea izango da, aldez aurretik izena emanda.\nTopaketak. Espacio de conocimiento de KulturAraba Bulegoa du izena Arabako kultura eta sorkuntzaren sektoreari arreta emateko prestakuntza programa berriak. Azken hilabeteetan bulegotik egin duten entzute aktiboaren emaitza da proposamena, eta sektoreko profesionalek azaldutako kezka nagusiak lantzeko asmoa dute lehenengo saioetan. Zehazki, gai hauek landuko dituzte irailetik abendura bitartean programatu diren lau saioetan: eskuragarri dauden dirulaguntzak, fiskalitatearekin lotutako alderdiak, dauden finantzaketa-sistemen analisia eta publikoekiko lanaren inguruko hausnarketa. Gaian espezializatutako pertsona batek gidatuko du saio bakoitza, eta denen artean hausnartzeko tarte bat ere izango da.\nKultura eta sorkuntzaren sektoreari arreta emateko KulturAraba Bulegoa Arabako Foru Aldundiaren, Gasteizko Udalaren eta Laboral Kutxaren arteko lankidetzaz sortutako proiektua da.\nIrailaren 25a, asteazkena, 18:00 – 20:00\nLehiaketa publikoak eta dirulaguntzak.\nIrakaslea: Aitzol Batiz\nSaioren helburua dirulaguntzak lortzeko prozesuaren berri ematea da. Non argitaratzen diren eta nola ulertu behar diren azaltzetik hasita, nola aurkeztu eta justifikatu behar diren arte.\nAitzol Batiz AISILAN XXI, S.L. enpresaren sustatzaile, bazkide fundatzaile eta koordinatzaile nagusia da, KULTIBA cambios culturales kultura aholkularitzako kooperatibaren koordinatzailea, eta Euskadin kulturaren berrikuntza eta berrikuntzaren kultura sustatzeko KARRASKAN elkartearen batzorde eragilearen kidea.\nUrriaren 30a, asteazkena, 18:00 – 20:00\nFiskalitatea kultura sektorean.\nIrakaslea: Luis Hidalgo\nEragileei beren proiektu eta entitateekin lotuta lege eta zerga arloetan sortzen zaizkien zalantzak argitzen saiatuko dira jardunaldian.\nLuis Hidalgo Zuzenbidean lizentziaduna da. Abokatutzara sartzeko masterra eta enpresa kooperatiboen kudeaketako masterra ditu. 2004tik 2013ra arte CANen zenbait bulegoren zuzendaria izan da. 2013tik ZUZENBIDE KONTUAK enpresaren bazkide langilea da.\nAzaroaren 27a, asteazkena, 18:00 – 20:00\nKultur proiektuetatik herritarrekiko harremana nola landu aztertuko da. Audientzien garapenaz ikuspegi holistiko batetik hausnartuko da, kultura antolakundeen lan-ildo ezberdinekin lotuz: sorkuntza, bitartekaritza, komunikazioa, programazioa, etab.\nTeklak estudio bat da, sormena, ezagutza eta pentsamendu kritikoa sustatzen duten eragileei proiektuak aktibatzen eta sendotzen laguntzen diena.\nAbenduaren 18a, asteazkena, 18:00 – 20:00\nKulturarekin lotutako enpresa gisa, finantzaketa lortzeko moduak\nIrakaslea: Euskadiko Kutxa\nKulturarekin lotutako enpresentzat eta sorkuntza proiektuak (ideia edo garapen fasean) dituzten pertsonentzat dauden finantzaketa-eredu ezberdinak landuko dira.\nSaio guztiak Montehermoso kulturunean izango dira. Asistentzia librea izango da, aldez aurretik izena emanda, helbide honetan: http://www.kulturaraba.eus\nKULTURARABA BULEGOA, MUGIMENDUAN\nHiriburuan aurreikusitako ekintzez gain, kultura eta sorkuntzaren sektoreari arreta emateko bulegoak Arabako gainerako lekuetan ere indartuko du bere presentzia. Horretarako, datozen hilabeteetan zenbait bisita egingo ditu Arabako zenbait herritan, inguruan diharduten eragileei beren zerbitzuen berri emateko.\nAstelehen, astearte eta ostegunetan, 10:00 – 14:00.\nAsteazkenetan, 16:00 – 20:00.\nInformazio gehiago: www.kulturaraba.eus\nZabalganeko superetxadien proiektuko lehen esku-hartzea Ilustrazio hiribidean hasiko da 21 uztaila 2021\n'Uda honetan ondo pasa burua galdu gabe', Udalaren mezua ongi pasatzeko eta aldi berean osasuna zaintzeko 20 uztaila 2021\nAdineko boluntarioek ikastaroak emango dituzte BIZAN sarearen jarduera-programazio berriaren barruan 18 uztaila 2021\nHasi da Koroatzearen auzoko bero-sareko berokuntza eta ur bero zerbitzua 15 uztaila 2021\nIrailaren 29tik urriaren 6ra bitartean egingo dira udalaren Lan Eskaintza Publikoko azterketak 13 uztaila 2021\n'Vitoria-Gasteiz' Aire Zabaleko Pintura Lehiaketan saritutako lanak


EAEko zein udalerrik itxi beharko dute perimetralki 2021eko urtarrilaren 22an?\nBilbo itxita egongo da gaurtik aurrera beste 49 udalerrirekin batera\nGipuzkoan 13 udalerri dira, Bizkaian 26 eta Araban 11. Herri horietan tabernak eta jatetxeak itxita egongo dira eta ez da eskola-kiroleko entrenamendurik izango.\nAburtok dio “kolpe latza” izan dela Basurtuko eta Santa Marinako zuzendarien jokaera\nAzken orduko datu kaskarrek eremu gorrira eraman dute Bizkaia\nEuskadik 1.115 positibo berri atzeman ditu eta 480 kasuko intzidentzia metatua\nBilbo perimetralki itxita esnatu da\nEuskal Autonomia Erkidegoko 50 udalerri itxi dituzte jada, 13 Gipuzkoan, 26 Bizkaian eta 11 Araban, COVID-19aren pandemiaren bilakaera dela eta. Jaurlaritzak gaur argitu duenez, akats bat tarteko, Irura sartu zuten atzo itxi beharreko udalerrien zerrendan, baina berez ez dagokionez, ez ditu murrizketak ezarri beharko.\nOsasun Sailak jakitera eman duenez, azken 14 egunetan Covid-19aren kasu positiboen 500eko intzidentzia-tasa metatua 100.000 biztanleko gainditu duten udalerriak honakoak dira: Gipuzkoan, Andoain, Azpeitia, Beasain, Orio, Pasaia, Tolosa, Villabona, Zumaia eta Zumarraga; Bizkaian, Abanto Zierbena, Balmaseda, Zornotza, Bermeo, Bilbo, Durango, Elorrio, Gernika-Lumo, Gueñes, Lekeitio, Markina-Xemein, Muskiz eta Trapagaran; Araban, Agurain.\nBestalde, neurriak aplikatzeko beharra duen egoera epidemiologikoa bizi duten 5.000 biztanletik beherako udalerrien zerrenda ondorengo udalerriak daude: Gipuzkoan Ibarra, Aizarnazabal, Leaburu eta Zestoa; Bizkaian Artzentales, Ajangiz, Forua, Arbatzegi Gerrikaitz, Murueta, Muxika, Mundaka, Otxandio, Gizaburuaga, Lantaron, Iurreta, Sondika, Zamudio eta Ziortza-Bolibar; Araban, Arratzua-Ubarrundia, Asparrena , Iruña Oka, Bastida, Laguardia, Lantziego, Legutio, Donemiliaga eta Eskuernaga. Horien egoera epidemiologikoak udalerria ixtea eskatzen du, Gotzone Sagarduik zuzentzen duen sailaren esanetan.\nHerri horietan, herritarrak ezingo dira ondoko herrira joan, ezingo dute tabernarik eta jatetxerik ireki eta ez da eskola-kiroleko entrenamendurik egongo. Jarduera hori gainerako udalerrietan berreskuratu da, Eusko Jaurlaritzak hartutako azken neurrien artean jaso dutenez.\nJaurlaritzak ostiral honetan zehaztu duenez, bestalde, "datuen tratamenduan izandako akats batengatik, atzoko ebazpenean Irurako udalerria sartu zen udalerrien zerrendan, murrizketak aplikatzeko". Horrenbestez, Gipuzkoako herri horretan ez dituzte murrizketak aplikatuko.\nOsasun Sailak zerrenda bat argitaratuko du astelehenero eta ostegunero, murrizketa berezi horiek jasango dituzten "eremu gorriko" udalerriak zeintzuk diren zehazteko. Ebazpen horiek indarrean jarraituko dute, harik eta beste ebazpen batek azken aldaketak jasotzen dituenera arte. Osasun sailburuordeari horren kontrako errekurtsoa aurkeztu ahalko zaio, hilabeteko epean, ebazpena argitaratu eta hurrengo egunetik aurrera.\nAburtok erantzukizuna eskatu du Bilbo eremu gorritik "lehenbailehen" ateratzeko\nJuan Mari Aburto Bilboko alkatean ostegun honetan azpimarratu duenez, Bizkaiko hiriburuaren erronka nagusia orain eremu gorritik "lehenbailehen" ateratzea da. Horretarako herritar guztiei "erantzunkizunez" jokatzeko deia egin die.\nBilbo da itxiko duten EAEko lehendabiziko hiriburua. Gaur gauetik aurrera, hiriko sarrera-irteerak mugatuko dira hirian, beste 50 udalerrirekin gertatuko den moduan. Aburtuk esan du ez dakiela zenbait iraungo duen itxierak; izan ere, pandemiaren inguruan dagoen "ziurgabetasuna" handia da.\n"Aste batzuk igarota, ahalik eta gutxien, egoerak hobera egingo duen esperantza dut, luzaroan iraungo duena, eta udarara eramango gaituena", esan du alkateak. "Herritar orok arduraz jokatzen badu soilik irtengo gara egoera honetatik", gaineratu du.\nAlkatearen esanetan, udal gobernu taldea (EAJ-PSE) eta Udaleko gainerako talde politikoak 2021eko koronabirusaren krisiari aurre egiteko plan berri bat lantzen ari dira, 2020an garatutako Bilbao Aurrera Planaren inguruko neurri "kontinuistekin", sektorerik "kaltetuenei" laguntzeko, hala nola ostalaritzari, merkataritzari eta turismoari, baita pertsona "ahulenei" ere.


Irekia Eusko Jaurlaritza - Gobierno Vasco :: Turismo eta merkataritza arloetako lankidetza-topaketa, Euskadi Basque Country Banderan\nTurismo eta merkataritza arloetako lankidetza-…\n<img src="https://bideoak2.euskadi.eus/2013/06/14/banderas_ebc/barcelona_ebc_generalitat.jpg" style="max-width:100%" alt="Turismo eta merkataritza arloetako lankidetza-topaketa, Euskadi Basque Country Banderan" />\nTurismo eta merkataritza arloetako lankidetza-topaketa, Euskadi Basque Country Banderan Iturria: Irekia\nMerkataritza eta Turismoko sailburuorde Itziar Epalza eta Nekazaritza, Arrantza eta Elikadura Politikako sailburuorde Bittor Oroz gaur Kataluniako zenbait ordezkarirekin bi merkatuetan sektore horren alderdi batzuk jorratzeko lan topaketa bat egingo duen ordezkaritza bateko buru dira.\nBartzelona. Euskadiko eta Kataluniako ordezkarien arteko lan topaketek datorren igandean Bartzelonako kaiko uretan egitekoa den Euskadi Basque Country Banderaren aurreko egunetako agenda markatzen dute.\nEusko Jaurlaritzako Merkataritza eta Turismoko sailburuorde Itziar Epalza, Turismoko zuzendari Mertxe Garmendia eta Basquetour Turismoaren Euskal Agentziako zuzendari Arantza Madariaga Turisme de Barcelonako zuzendari nagusi Pere Duranekin eta zuzendariorde nagusi Ignaci de Delasekin bilduko dira gaur, goizean goiz, baita Bartzelonako Udaleko Turisme i Esdevenimentseko zuzendari operatibo Joan Torrillarekin ere, bi merkatuetan sektore horren alderdi batzuk kontrastatu eta aztertzeko.\nOndoren, Euskadiko Turismoko ordezkaritza Kataluniako Turismoko zuzendari Marian Murorekin eta Kataluniako Turismo Agentziako zuzendari Xavier Espasarekin batzartuko da.\nLan honen helburua da Bartzelonako eta Kataluniako turismo arloko garapen, sustapen eta merkaturatze ereduak hurbilagotik ezagutzea eta turismoa kudeatzeko esperientziak trukatzea. Hori guztia Eusko Jaurlaritza I. Euskadi Basque Country Banderaren inguruan egiten ari den turismo eta merkataritza arloko sustapen eginkizunaren esparruan sartzen da.\nTurismo eta merkataritza arloetako sustapena\nTopaketa honen ondorengo egunetan, bihar (hilak 15) eta igandean (ekainak 16), turismoa sustatzeko Euskadi Basque Country eremuan, turismo arloko informazio gune bat egongo da. Bertan, Euskadiko gastronomiari, kostaldeari, surfari eta naturari buruzko xehetasunak jasotzen dituzten liburuxkak eskuratu ahal izango dira, baita errepideen mapak eta erosketak egiteko lekuei buruzko informazioa ere. Gainera, Euskadi Basque Country logotipoa daramaten arrantzale zapiak banatuko dira. Larunbatean 1.000 oparituko dira eta beste 1.000 igandean, Kataluniako herritarrak Euskadi barrutira erakartzeko eta inplikatzeko. Han, gure helmuga turistikoari buruzko informazioa jaso ahal izango dute.\nGainera, eremu horretan egongo den Euskadi Gastronomika izeneko karpa batean, asteburuan, 4.000 pintxo dastatzeko aukera emango da. Euskadiko kalitatezko eta Eusko Labeldun produktuak izango dira osagaiak: gildak, hegaluzea, Kantauriko antxoak, txistorra, gazta, Tolosako teila eta zigarrotxoak, Arabar Errioxako ardoa eta sagardoa txotx eginez (kupelean).\nProduktuen presentzia merkataritza arloko lan eginkizun honen funtsezko zati bat da, eta zeregin hori Bittor Oroz sailburuordeak, Elikagaien Industrien zuzendari Peli Manterolak eta Hazi korporazioko zuzendari Asier Arresek babestuko dute. Lehenik eta behin, Kataluniako Generalitateko Nekazaritza Saileko Elikadura, Kalitate eta Nekazaritzako Elikagaien Industrietako zuzendari nagusi Doménech Vilarekin bilduko dira, gaur goizean eta, geroago, Mercabarnako ordezkariekin; hau da, Estatuko nekazaritzako elikagaien merkatu handienekoekin.\nTopaketen bitartez, Euskadiko bereizgarri publiko eta ofizialen babespeko nekazaritzako elikagaiak hobeto ezagutarazteko asmoa dago, baita Euskadiko ekoizleek Bartzelonako Horeca kanalean (hotelak, jatetxeak eta kafetegiak) dituzten merkataritza-aukerak areagotzea ere.\nHorretarako, gaur arratsaldean bertan, Euskadiko kalitate ziurtatuko zenbait produkturen aurkezpen eta uztartze ekitaldi bat egingo da, sektore horretako Kataluniako ehun profesional eta merkaturatzaile partaide direla.\n(ekitaldietako argazkiak gaur zabalduko ditugu)\nJavier Hurtado sailburuak: “Euskadik tresna guztiak ditu zikloturismoaren erreferente bihurtzeko”


Nor gara – Euskara ari du\nEuskara ari du ekimena 2013. urtean jarri zen martxan Hernanin. Euskararen Egunaren inguruan, zenbait jarduera eta ekitaldi antolatu izan ditu, xede bakarraz: Hernanin euskararen erabilera bultzatzea.\n2016an, hilabete eta erdiko Indar Proba antolatu zen. Euskarari astebetez eusteko deia egin zitzaien hernaniarrei azaroan eta abenduan, eta astero talde desberdinek parte hartu zuten. Emaitza ezin hobea izan zen, eta harrera ere ona jendearen artean: 1800 hernaniarrek hartu zuten parte.\nGogoberotuta eta hilabete eta erdi hizkuntza-ohiturak aldatzeko gutxiegi zela jakinda, 2018an erronka urtebetera luzatzea erabaki genuen, hain zuzen, otsailaren 3tik abenduaren 31ra arte. Baietz Hernanik! esan zitzaion ekimenari, eta euskaraz dakitenek nahiz euskaraz ulertu baina hitz egiten ez dutenek parte hartzeko aukera izan zuten, bakoitzak bere erritmoan eta eremuan. Helburua? Hernanin hizkuntza-ohiturak aldatzea, eta denon artean euskararen erabileran beste urrats bat ematea. Guztira, 1.118 lagunek hartu zuten parte.\nEkimenaren amaieran, Dobera Euskara Elkarteak Euskara ari du ekimena bere baitan txertatu zuen egitasmo finko gisa. 2019an talde eragilea indartzen eta Euskaraldirako aurretiko lanak egiten ibili gara. Aurten Euskaraldia-Euskara ari du ekimena aurkeztuko diegu hernaniarrei, hizkuntza-ohiturak aldatzen jarrai dezaten.\nSaiatuko al gara? Eutsiko al diogu denok euskarari?


ARGAZKI GALERIA | Martxoaren 3an, memoriak bizirik dirau gazte belaunaldietan – Hala Bedi\n> ARGAZKI GALERIA | Martxoaren 3an, memoriak bizirik dirau gazte belaunaldietan\nARGAZKI GALERIA | Martxoaren 3an, memoriak bizirik dirau gazte belaunaldietan\nUrtero bezela, mobilizazio ugari burutu dira sarraskiaren ondorioz Gasteizen hil zituzten bost langileak omentzeko eta justizia eta erreparazioa eskatzeko.\n45 urte betetzen dira 1976ko Martxoaren 3ko sarraskitik baina belaunaldi berriek Gasteizen memoriaren katea hautsi ez dela erakutsi dute. Hori dela eta, Martxoaren 3 plazan goizean ohikoak izaten diren ekimenez gain, gazteek eta ikasleek egitarau propioa garatu dute.\nGoizean ikasleak aulariotik erdigunera abiatu dira. Gazte Blokeak Santa Barbaran egindako ekitaldiaren ondoren, hainbat langile sektorerekin batera Gasteizko erdiguneko errepide bat moztu dute. «Atzo, gaur bezala, borroka garaia» lelopean, hitzaldiak egin dituzte joan diren asteetan ere. GOIZEKO MOBILIZAZIOEN IRUDIAK HEMEN\nGoizean zein aurreko egunetan burutu diren mahainguru, proiekzio, omenaldi eta bestelako ekimen horien ostean, eguneko mobilizazio nagusiari txanda heldu zaio eta kolektibo ezberdinek zutabeak antolatu dituzte Martxoak 3 plazaraino.\nAzken urteotan ohitura bilakatu den bezela, Gazte Blokea Hala Bediko kantoitik abiatu da “Atzo gaur bezela, borroka garaia da” lemapean.\nBloke sozialistak, ordea, Rafa plaza hautatu du zutabearen ibilbidearen hasierako puntu gisa eta “Iraganeko ikaspenetatik sozialismora” lemapean muinotik Zaramagara abiatu da. Batean zein bestean, gazteak izan dira protagonista.\nDatuei erreparatuta, gazteek arrazoi ugari dituzte kalera ateratzeko. Araban, 34 urtetik beherakoen langabezia tasa %21etik gorakoa da eta 25 urtetik beherakoen kasuan %43a gainditzen du. Lanean dauden horien lan baldintzak ere, jo puntuan daude. Arabako gazteen erdiak behin behineko kontratua dauka eta batazbesteko soldata 1000 euroak gainditzen ditu ozta-ozta. Alokairuaren batazbesteko prezioa 800 eurokoa da.\nArratsaldeko 18.00etan, omenaldia burutu da martxoaren 3ko gertakarien epizentroan eta ondoren, Gasteizko erdiguneko kaleak zeharkatu dituen manifestazio nagusia abiatu da.\nAmaierako ekitaldian, sistemak eragiten dituen zapalkuntza mota desberdinak salatu dituzte: pobrezian bizi diren pertsona kopuruaren igoera, naturan eragindako hondamendiaren ondorioz migratzera derrigortuak ikusten diren pertsonak, indarkeria matxista, soldata arrakala…\nPandemiak horiek guztiak inoiz baino ageriago utzi dituela adierazi dute, baita zaintza lanen pribatizazioa salatu ere. Bizitza erdigunean jartzeko beharra aldarrikatu dute, pentsio eta lan baldintza duinak modu kolektiboan defendatuz eta interes ekonomikoen gainetik jar daitezen.\nAurtengo mobilizazioan, duela gutxi hil den Jesus Fernandez Naves izan dute gogoan. Lan arloan zein beste arlo batzuetan bere borrokak egindako ekarpena eskertu eta goraipatu nahi izan dute. Horrez gain, eskerrak eman dizkiete sarraskiaren egunean eta baita gaur egun zaintza lanak bete zituzten osasun arloko langile guztiei.\nInternazionala eta Eusko Gudariak abestuta amaiera eman diote ekitaldiari.\nDagoeneko 45 urte pasa dira Gasteiztarrok hunkitu eta asaldatu gintuen langileen kontrako sarraski hartatik baina kalera ateratzeko hamaika arrazoi aurkitu dituzte milaka herritarrek.\n2021ean ez du inork tiro batez langilerik hil, baina prekarietateak 8 langile hil ditu Euskal Herrian, horietatik bi arabarrak. Datuetan sakondu ezkero, egoerak ez du hobera egiten: azken hamar urteotan 564 langile hil dira beraien lanpostuetan. Hamarkadako urtez urteko datuak aztertuta, 2020 datu okerrenak dituen bigarren urtea da (76 hildako). Alegia, langabeziak gora egin eta langile ugari ERTEan egon diren urte honetan, langileen heriotza kopuruak gora egin izana ez da kasualitatea.\nMartxoak 3 Elkartearen hitzetan, “hildako langileeei egin ahal diegun omenaldirik onena borrokan jarraitzea da”.\n← ARGAZKI GALERIA | Gazte Blokeak, hainbat langile sektorerekin batera, Gasteizko erdiguneko errepide bat moztu du\nAskatasun artistikorako eskubidea aldarrikatu dute «All Pitufos Are Bastards» auzian →


2011-05-23 - Busturialdeko Hitza : Busturialdeko Hitza\nSendo sartu da Bildu agertoki politikoan, alkatetza asko lortuz\nLehenengoz, andrazko bat izango dute bermeotarrek alkate\nEmakumezko batek hartuko du hurrengo agintaldian Xabier Legarreta jeltzalearen erreleboa Bermeoko alkatetzan, 4.419 boto lortu baititu Idurre Bideguren buru duen Bilduren zerrendak. EAJk, aldiz, 3.985 boto lortu ditu 2011ko Udal eta Foru hauteskundeetan; koalizioak baino 434 gutxiago, zehazki. Horrenbestez, Bilduk Bermeon bertan egindako ekitaldi nazionalean Pello Urizarrek esandakoa bete egingo da; alegia, Madalen egunean Idurre Bidegurenek botako duela teila Izaro aurrean. Jasotako botoen arabera, bederatzi zinegotzi izango ditu Bilduk Bermeoko Udalean, EAJk bat gutxiago izango duen artean. Aralarrek, PSE-EEk eta PPk, bestalde, ez dute ordezkaritzarik izango datozen lau urteetan, 386 boto, 236 boto eta 130 boto lortu baitzituzten atzo, hurrenez hurren. Kafe Antzokian ospatu dute Bildukoek hautestontzietan lortutako garaipena. Bideguren be han izan zen, pozarren. Boto zenbaketa amaitu eta gutxira esan duenez, «Bermeoko alkate izatea ohore bat da eta hori lortzen duen lehenengo emakumea izatea, are gehiago». Bideguren oso pozik agertu da lortutako emaitzekin. Gaurko eguna «ospatzekoa» dela esan du bermeotarrak: halanda be, aurrerantzean lan gogorra egiteke dagoela be aitortu du. Lan guzti hori ondorengo lau urteetan «ahalik eta hoberen» egiten saiatu behar direla be adierazi du. «Nik uste dut herritarrengana gehiago hurbilduz gero, emaitza positiboak lortuko ditugula; hemendik lau urtera, gainera, are positiboagoak», adierazi du ondorengo lau urteetan Bermeoko [...]


Matxitxakoko itsas gudariak gogoratu dituzte, 83. urteurrenean - Ahotsak.eus\nKantauri itsasoko borroka garrantzitsuena izan zen Matxitxako parean 1937an gertatutakoa. Martxoaren 3an, Francoren gerra-ontzi indartsuenak, Canarias ontziak, Galiziako Ferrol herriko portutik euskal kostalderanzko bidea hartu zuen. Errepublikako merkatari-ontzi batek Mexikotik zekarren karga atzematea zuen helburu.\nIbilbide horretan, Baionatik Bilbora zihoan Galdames merkataritza-ontziaren eta hori babesten zihoazen hainbat bou euskaldunen berri izan zuten Carnarias ontzikoekoek. Bou horiek Euzkadiko Gobernuak gerraontzi bihurtu zituen arrantza-ontzietako gutxi batzuk baino ez ziren: Bizkaia, Donostia, Gipuzkoa, eta Nabarra.\nBouek bide desberdinak hartu ostean, Galdames mendean hartu eta Nabarrako eskifaiaren kontrako borrokari ekin zioten martxoaren 5ean. Enrique Moreno komandante murtziarraren agindupean, ez errenditzeko erabakia hartu eta borrokan aurrera egin zuten. Ontzia hondoratzean, 34 gizon hil ziren. 20 lagun bizirik atera ziren, baina heriotza-zigorrera kondenatu zituzten eta, indultatuak izan arren, ez ziren kartzela-zigorretatik libratu.\nBorroka latz hartan parte hartu zuten guztiak gogoan izan zituzten ostiralean, Itsas Gudarien Egunean, Matxitxakon bertan, haien omenez jarritako Nestor Basterretxearen Matxitxakoko Guda eskulturaren ondoan.\nGuk ere orduko gertaerak gogora ekarri nahi izan ditugu, borroka hura zuzenean bizi izan zuen Erramun Manterolaren bizipenak hona ekarriz:\nMatxitxakoko gertakaria gogoratzeko, 1978an, atzerrian zegoen Eusko Jaurlaritzak Itsas Gudarien Eguna izendatu zuen martxoaren lehen igandea eta Bermeon ospatu ohi da. Aurtengoa ostiralean izan zen, martxoaren 1ean. Informazio gehiago, Hitzan.


Donostiako Udalak ez du bat egingo martxoaren 8ko manifestazioarekin, "osasun-egoeragatik" : Irutxuloko Hitza\nAne Oiarbide Berdintasun zinegotzia, gaur goizean egin duen prentsaurrekoan. (Argazkia: Mikel Elkoroberezibar Beloki)\nDonostiako Udalak ez du bat egingo Donostiako Asanblada Feministak martxoaren 8rako deitutako manifestazioarekin; bai, ordea, Emakumeen Etxeak. “Udalak beti egin du bat manifestazioaren deialdiarekin, baina aurten, ordea, osasun-egoeraren ondorioz, instituzio moduan geure aldarrikapenak beste modu batez egin beharko ditugu. Mugimendu feministak manifestazioa antolatu du, eta Emakumeen Etxea han egongo da, baina donostiarrei eskatuko nieke arduraz jokatzeko eta bakoitzak norbere erantzukizunez eta askatasun osoz erabakitzeko manifestazioan parte hartu ala ez. Guk, instituzio moduan, uste dugu aurten ez dela garaia”.\nHala ere, hainbat elkarterekin elkarlanean, egitarau zabala osatu dute udalak eta Emakumeen Etxeak Emakumeen Nazioarteko Egunerako. Esaterako, Haurralde fundazioak, Emakume Musulmanen Elkarteak, BeKoz Beko elkarteak, eta Malen Etxeak antolaturik, El Opresor tiene Nombre izeneko performance bat egingo dute Katalunia plazan, 11:30ean. Emakumeen Etxeak autodefentsa feministako hainbat ikastaro ere eskaintzen ditu, eta martxoaren 7an Me too antzezlana eskainiko dute Ainhoa Aierbe eta Tessa Andonegi aktoreek Larrotxene kultur etxean, 18:00etan. Egitarau osoa Berdintasun saileko webgunean dago.


Indautxuko eskola - Open House Bilbao\nHelbidea: Manuel Allende Kalea, 28\nEz galdu aukera eskolako arbelak miresteko, 100 urte dituzte!\nIndautxuko Eskola, Iturbide eta Mugica eskolekin batera, Ricardo Bastidak, udal arkitekto zela, gauzatu zuen hezkuntza proiektuetako bat da.\nEskola 1918an inauguratu zen, Casillako eskola taldearen ordezko. Eraikinak inspirazio klasikoa du eta garaiko Europako eskola arkitekturaren estiloari jarraitzen dio, soiltasuna, higienea eta arrazionalismoa bezalako irizpideekin. Lengoaia klasikoaz baliatu ziren eskolari monumentaltasuna emateko. Urbanizatzen eta jendea bertan bizitzen hasia zen gune hartan hiri erreferentzia bihurtu zen.\nBilboko ikastetxerik handienetarikoa bilakatu zen 1000 ikaslerentzako edukierarekin. Eraikina ikasleak sexuaren arabera bereizten zituen eredu simetrikoan oinarritzen da. Bi ataritik sar zitekeen eraikinera: bata haur txiki eta neskentzat zen eta bestea mutilentzat. Programa (ikasgelak, zerbitzu orokorrak, administrazioa…) lau solairutan banatzen da. Behe solairuan haur txikiak zeuden, lehenengoan neskak eta bigarrengoan mutilak.\nNabarmentzekoak dira espazio komun, ikasgela eta bilera areto eta altzarien (bereziki arbelak, mende bete beranduago beraien funtzioari eusten diotenak) diseinu zaindua.\nFatxadan Higinio Basterra eskultoreak egindako frontoia gailentzen da. Bere konposizioan ere zuloak nabarmentzen dira, kokapen eta neurriengatik eta duten izaera funtzionalarengatik. Bastidak arreta berezia jarri zuen ikasgelen argiztapen eta aireztapenaren azterketan eta, horregatik, leihoak erabakigarriak dira horizontaltasuna nagusitzen den fatxadaren konposizioan.\nHistorian zehar hainbat izen izan diru: Luis Eleizalde eskola taldea (Bizkaian euskarazko irakaskuntzaren sustatzaileetako bat izateagatik), Felix Serrano Eskola…\nEgun jatorrizko funtzioa betetzen jarraitzen du 600 ikasle baino gehiagorekin. 90. hamarkadan gaur egungo polikiroldegia gehitu zitzaion. Kanpotik aldaketa kromatikoak baino ez ditu jasan orain gutxiko eraberritze baten ondorioz.


Ireki da Iruña eta Orkoien lotzen dituen oinezko eta bizikletentzako pasabidea, herri batetik bestera segurtasunez igarotzea bermatzen duena | Ayuntamiento de Pamplona\nLurralde Kohesiorako kontseilaria eta Iruñeko eta Orkoiengo alkateak egon dira 750.000 euroko aurrekontua izan duten lanak bisitatzen\nJada irekita dago Iruña eta Orkoien lotzen dituen oinezko eta bizikletentzako pasabidea. Horrela, udalerri batetik bestera ibiltzen diren pertsonen segurtasuna bermatzen da, ez baitute PA-30 errepidea gurutzatu behar. Proiektua gauzatzeko, Nafarroako Gobernuak eta bi Udalek lankidetza-hitzarmen bat sinatu zuten. Gaur goizean bisitatu dituzte lanak Iruñeko alkate Enrique Mayak, Lurralde Kohesiorako kontseilari Bernardo Cirizak, Orkoiengo alkate Carlos Arrónizek eta Iruñeko nahiz Orkoiengo udal-taldeetako zenbait ordezkarik.\nLankidetza-hitzarmenarekin bat, “Iruña eta Orkoienen artean, PA-30 errepidearen gaineko oinezkoendako pasabidea, bide segurtasunari loturiko azpiegitura” proiektuaren lanak egiteko hasierako aurrekontu aurreikusia 751.193 eurokoa izan da (BEZa barne), eta desjabetzea, lanak eta horien zuzendaritza barne hartu ditu.\nHiru administrazioen artean egin da inbertsioa: Nafarroako Gobernuak % 59,8 jarri du (450.000 euro), Iruñeko Udalak % 22,6 (171.193 euro), eta Orkoiengo udalerriak % 17,6 (130.000 euro). Lanen amaierako kostua 532.204 euro izan da (BEZa barne), eta 4 hilabetean egin dira. Jarduketa osorik Iruñeko udal-mugartean egin bada ere, oinezkoen joan-etorriak ahalbidetzen ditu hiriburuaren eta Orkoienen artean. Bi udalerrietako biztanleak dira azpiegituraren interesdun nagusiak.\n32,5 metro luze den pasabidea\nPasabidea PA-30 errepideko 20,8 kilometro-puntuan dago, hiltegi zaharra zegoen gunetik hurbil, berriki urbanizatu den toki batean. Oinezkoek eta bizikletek zeharkatu dezakete. Orain arte, Iruña eta Orkoienen artean oinez edo bizikletaz ibiltzen zirenek NA-700 (Iruña-Lizarra, Etxauritik) errepideko aldeetan zeuden espaloiak erabiltzen zituzten, eta PA-30 errepidea (Ipar Ingurabidea) gurutzatzen zuten. Errepide horrek bi zirkulazio-errei ditu, eta, beraz, arrisku handia du hala ibilgailuen nola oinezkoen bide segurtasunari dagokionez.\nPasabidearen metalezko egitura 32,5 metro luze da. Hiri-argiteriako instalazioak led-motako luminariak ditu. Pasabideari eman zaion luzerari esker, etorkizunean PA-30 errepidea bitan banatzeko aukera dago.\nOinezkoendako bidexka irisgarri bat sortu da\nLanen barruan, 430 metro luze eta 3 metro zabal den oinezkoendako bidexka bat egin da, bi aldeetan dauden espaloiekin bat egiteko. Hormigoi-lauzek eta baldosak –Orkoiengo espaloian daudenen antzekoak– dituen zati txiki batek osatzen du zoladura. Oinezkoendako bidexkaren luzetarako gehieneko malda % 6 da, esparru publiko urbanizatuetako irisgarritasunari buruzko oinarrizko baldintzak ezartzen dituzten legeekin bat.\nEra berean, hiru eskailera-tarte sortu dira, oinezkoendako bidexkan egin beharreko ibilbidea murrizteko xedez. Tarte bat iparraldeko zonaldean egin da, eta, bestea, hegoaldeko zonaldean. 2 metroko zabalera dute, eta lurrei eusteko albo-hormatxoak dituzte. Altzairu herdoilgaitzezko eskubanda bat paratu da. Argiteria led-motakoa da, eta albo-hormatxoetan sartuta dago.\nMantentze-lanak Nafarroako Gobernuaren eta Iruñeko Udalaren esku\nLanak Nafarroako Gobernuak agindu eta hiru erakundeek onetsitako eraikuntza-proiektuarekin bat garatu dira. Iruñeko Udalak, Hirigintza Gerentziaren bitartez, lizitatu eta kontratatu ditu eraikuntza-lanak eta horien zuzendaritza fakultatiboa. Lurralde Kohesiorako Departamentuak lanak egin ahal izateko behar ziren lursailak okupatzeko desjabetze-izapideak egin zituen; hori eginda, Iruñeko Udala izendatu zuen desjabetutako lursailen onuradun, guztiak Iruñeko udal-mugartean baitaude.\nHitzarmenarekin bat, pasabidearen egituraren, errepideak hartzen duen gunearen eta jabari publikoko eremuen titularra Nafarroako Foru Komunitatearen Administrazioa da. Desjabetutako lursailetan dauden hiri-osagai eta -altzariak Iruñeko Udalarenak dira, eta hemendik aurrera Inguruko sarbideak eta pasabidearen igarolekua mantentzeko lanak (garbiketa, argiteria, altzarien margoketa eta lorezaintza, adibidez) Iruñeko Udalaren jabetzakoak dira. Pasabidearen egitura, zimenduak eta euskarriak zaintzea Nafarroako Gobernuaren egitekoa izanen da.


Ezpeleta kalean jarraituz, urmaelean eta itsaslabarretan bukatuko dugu, San Juan baseliza dago XVIIIgarren mendekoa. Ermita hau bigarren eraikuntza da, lehenengoa, lurralde batean, itsasora erortzi zen. Baseliza hau San Pedro koadrilarentzako topalekua eta artilleriako postuetarako defentsa gunea izan zen. Lekeitioko kostalde osoa estaltzen duen ikuspegia.\nItzuli ahal izateko, portuko bidez egin dezakegu. Ibilbidearen ondoren, Isuntzako hondartzaraino iristeko proposatzen dogu, eta hortik, marea txikian, San Nikolas edo Garraitzeko uhartera.\nIrakurrita 678 bidar


23. artikulua. Datuetan sartzeko, datuak zuzentzeko eta datuak ezerezteko eskubidei egindako salbuespenak.\n1. Aurreko artikuluko 2, 3 eta 4 idatz-zatiek aipatu datuak jaso dituzten fitxategien arduradunek datuetan sartzea, datuak zuzentzea edo datuak ezereztea uka dezakete, estatua edo segurtasun publikoa defendatzeko, hirugarrenen eskubide eta askatasunak babesteko edo gauzatzen ari diren ikerketen beharrizanetarako arriskuak aintzat hartuta.\n2. Herri Ogasuneko fitxategien arduradunek uka dezakete, orobat, aurreko idatz-zatiak aipatu eskubideak egikaritzea, eskubide horiek egikarituta tributu-betebeharrak betetzea ziurtatzeko administrazio-jardunak oztopatzen direnean, eta ukitua ikuskatzailetza-jardunen mende dagoenean beti.\n3. Aurreko idatz-zatietan aipatu eskubideak egikaritzea ukatzen zaion ukituak Datuak Babesteko Agentziaren zuzendariari eman diezaioke horren berri edota autonomia-erkidego bakoitzeko erakunde eskudunaren zuzendariari, baldin eta fitxategiak autonomia-erkidego horietako polizia-kidegoek edo tributu-administrazioek badituzte. Zuzendari horiek ukatzea bidezkoa edo bidegabea den ziurtatu beharko dute.


topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" author_facet:"Elhuyar Hizkuntza Zerbitzuak"\nProposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Egilea: Elhuyar Hizkuntza Zerbitzuak\nEkipamendu eta instalazio termikoak (Modulua) 3 Energi eraginkortasuna eta eguzki energia termikoa (Heziketa zikloa). Goi maila 3 Energia eta ura (Lanbide Arloa) 3 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 3 Fabrikazio-teknikak (Modulua) Gehiago ... 3 Instalazio termiko eta fluidodunen mantentzea (Heziketa zikloa). Goi maila 3 Instalazioa eta mantenimendua (Lanbide Arloa) 3 Instalazioak muntatzeko prozesuak (Modulua) 3 Instalazioen irudikapen grafikoa (Modulua) 3 Interpretazio grafikoa (Modulua) 3 Lanbide Heziketa Mantentze-lan elektromekanikoa (Heziketa Zikloa). Erdi maila 3 Mekanizazioa (Heziketa Zikloa). Erdi maila 3 Metal Eraikuntzen Irudikapena (Modulua) 3 Metal-eraikuntzak (Heziketa Zikloa). Goi maila 3 Soldadura eta galdaragintza (Heziketa Zikloa). Erdi maila 1 Makineriako Irudikapen Grafikoa (Modulua) Guztiak ikusi ... gutxiago ...\nElhuyar Hizkuntza Zerbitzuak 1 Agirre, Ixabel 1 Altube, Kepa 1 Arrasateko Goi-eskola Politeknikoa 1 IRALE (2008-2009 ikasturtea) 1 Letona Agirre, Begoña Gehiago ... 1 R-400 Guztiak ikusi ... gutxiago ...


Euskerabili: HITZ ON BATEK BIGA BALIO DITU\nHITZ ON BATEK BIGA BALIO DITU\nAbenduaren 4tik 8ra da 44. Durangoko Euskal liburu eta disko azoka. Azoka guztietan bezala produktuak saldu eta erosi egiten dira eta azoka berezi honetan hitzak ere badaude salgai denok eros eta dasta ditzagun.\nEUSKERABILItik azokara joatera animatzeaz gain, jai hau dela eta proposatzen dizuegu aste honetako sarreretan hitzez jolastea. Horregatik, hiru sarreretan parte hartu behar duzue.\nLehenengo joko honetan zerrendan dauden hitzetatik pare bat hartu eta, jakina, hiztegian begiratu gabe, eman bat-batean bururatzen zaizuen definizioa. Ziur aski ez duzu hitz bat ere ezagutuko, baina horixe da, hain zuzen ere, joko honen helburua. Irudimena eta orijinaltasuna oso preziatuak izango dira.\nEgilea: EUSKERABILI EUSKAL ordua: 20:05\nEtiketak: Euskara, Hitzak\nEgia esan, zaila iruditzen zait bat-batean definizioak ematea, baina ausartu egingo naiz.\n- Bargasta : Baldragas\n- Odolozpen : Doluminak\nNarratiak dira animalia mota bat edo animaliak biltzen dituen ezaugarri bat.\nTosta arrantzaleek arrainak gordetzeko poltsa modukoa zerbait da.\nTOSTA : erre, kolore eman janariari sua edo grila erabiliz.\nBARGASTA: koadrilaren lagunek ipinitako dirua tabernaz taberna ibiltzen direnean.\nODOLZPEN: sarraskia edo antzeko zerbait. Odol> oldoztu > oldozpena\nHauek dira nire hitzak :\nTosta : atzeko parte ontzi batean ,arrantzatzeko balio du .\nNarritarri : pertsonak barre egiten du eta txantxak egiten ditu .\nHiztegia ikusi barik, hitz hauek zer esan nahi duten ideiarik ez daukadanez, haien esangurak guztiz asmatuko ditut. Horrela:\n-Bargasta: koadrilek biltzen duten dirua, tabernetan gastatzeko\n-Oldozpen: oldartzeko ekintza\n-Narritarri: narrastiek ezkutatzeko erabiltzen duten harria\n-Tosta: txingortuta dagoen ogia\n-Larrazken: azken izandako larrialdia\nEz dakit ezer hitz hauei buruz, eta hiztegiarik gabe ia ezinezkoa da! Baina logika aurkitzen saiatu naiz...\nBARGASTA: BAR-GASTA. Norbaitek bere soldata GASTAtzen du "BAR" batean?\nNARRITARRI: Kuzkuxero-itxura hartzen diot\nTOSTA: Ogi txigortua (jatea besterik ez dut gogoan)\nEta ez naiz ezer gehiago esatera ausartzen barregarri geratzeak beldutzen nau.\nTosta: Uste dut hitz Hori Andaluzian azKOtan erabiltzen dela.Haiek deitzen diete tostá ogi zatiei.\nBeste hitzek ez dakit zer esan nahi duten.kar kar kar\nZORITXARREZ BAT ERE EZ DAKIT.


Matías Ibañez: 'Nire onena emango dut hemen eskeini didatena ordaintzeko' | SD Eibar - Web Oficial\nMatías Ibañez: "Nire onena emango dut hemen eskeini didatena ordaintzeko"\n"Oso pozik eta oso zoriontsu hemen egoteagatik": Honela aurkeztu da Matias Ibañez bere lehen aurkezpen publikoan.\nAtezaina, argentinazo lehen mailatik teoría, Bahiako Olimpotik hain zuzen, S.D. Eibarrera etortzea aukera on bat iruditu zitzaion, argentinan aukera gutxi izan ondoren. Ibañezek aipatuta "haizea berrizteko".\nKirol zuzendaritza, harro dago argentindarraren etorrerarekin, Diego Rivasek utzitako tokia betez: "Taldean hiru atezain edukitzea behar genuen, aukera ona iruditu zitzaigun, nahi eta behar genuenera gerturatzen zen", gaur goizean adierazi du Fran Garagarzak, Kirol Zuzendaria. Nork heldu berriaren gaitasunak azpimarratu ditu: "Jokalari sendo eta azkar bat da, tamaina handia izanagatik ate handian, hankekin ondo moldatzen dena".\nPrintzipioz, atezaina S.D. Eibarrekin denboraldi amaierararte sinatu du, baina Garagarzak esan duenez "Eibarrek aukera bat dauka bere gain beti ere Bigarren Mailan jarraituta".\nEtorri berriak ondo moldatu da klubera eta orokorrean "antolatua, serioa eta prest dagoen jendearekin den" elkartea dela definitu du. Aldagelatik eta lankideekin aurreiritzi ona izan du "Aldagela laguntalde bat da, kluba bezela: hor dauden behar duzun guztirako".


haatik DANTZA: 'UR' (Entsegu irekia) - Kulturklik\nhaatik DANTZA: "UR" (Entsegu irekia)\nDonostia-San Sebastián 2021(e)ko Urriak 18\nDantza Garaikidea zer den ba al dakizu? Dantzari profesionalek nola entsaiatzen duten ikusi duzu inoiz? Koreografoak eszenatokian nola sortzen duen ikusi nahi duzu? Dantzaren munduari buruz ikasi nahi zenuke?\nHorrela bada, etorri zaitez UR lan koreografikoaren entsegu irekia ikustera, haatik DANTZA konpainiaren eskutik.\nUR, Haatik konpainia murgilduta dagoen azken sorkuntza, martuteneko baserritar familia baten ezjabetzeak bultzatuta gizakiak garapen ekonomikoaren aitzakiarekin natur baliabideak suntsitzeko beharraz hausnartzen du. Koldo Izagirrek idatzitako narrazioa, Pascal Gaigne-k sortutako musika eta Olatz Beobide eta Iurre Aranburu bidelagun izanik Aiert Beobidek Haatik konpainiako dantzariekin elkarlanean aurrera eramandako sorkuntza.\nEntsegu ireki honetan sorkuntzaren motibazioa iturriak agertzeko eta prozesuan zehar eman diren pausoak azaltzeko prestatutako dokumentala ikusi ahal izango da. Baita taldeko kideek bizitako esperientzia ezberdinak ezagutu.\nSarrera dohainik izango da. Bi sarrera gehienez pertsona bakoitzeko. Entsegu irekian parte hartzeko nahitaezkoa da erreserba egitea. Plaza-kopurua mugatua da, beraz onarpena izen emate lehentasunaren arabera izango da.\nData 2021(e)ko Urriak 18\nLekua Victoria Eugenia Antzokia\nArgentinar Errepublikaren Pasealekua, 2\nWeb Victoria Eugenia Antzokia


Gartxot, konkista aitzineko konkista - Wikipedia, entziklopedia askea.\nGartxot, konkista aitzineko konkista 2011. urtean Juanjo Elordik eta Asisko Urmenetak eginiko animaziozko filma da. Urmenetaren izen bereko komikian oinarrituta, era berean, komikia Arturo Kanpionek 1917an idatzitako Gartxot, Itzaltzuko bardoa liburuan oinarrituta zegoen.\nFilmean zehar entzun daitekeen musika Benito Lertxundi abeslariarena da.\nGartxot Itzaltzuko bardoa da. Orreagako abade berriak gogokoa ez duenez, deserriratu eta haren seme Mikelot bahituko du. Latinez kantatuko duen fraidea bilakatu nahi du abadeak Mikelot.\nLüxi Agergarai: Mikelot\nXan Lui Bidabe: Frai Martin\nKristiane Etxaluz: Oxanda\nMaika Etxekopar: Xune\nMixel Etxekopar: Gartxot\nJose Angel Irigarai: Merioa\nMaritxu Kastillon: Aulli\nBenito Lertxundi: Alfontso I.a Borrokalaria, Iruñeko eta Aragoiko errege\nTtitika Rekalt: Fanix\nOlatz Zugasti: Narratzailea\nFilmean Itzaltzun XII. mendean hitz egin zitekeen euskalkiaren kutsua zuen hizkera bat erabili zuten. Komikian, zaraitzuera erabili zuen Urmenetak baina filmerako euskalki sorberri bat asmatu zuten: oraingo denboretatik, ekialdeko bortuetako dialekto bat "asmatu" zuten. Aktore gehienak zuberotarrak izanik, askatasuna eman zieten testuak irakurtzerakoan. Hala ere, arau zorrotz batzuk jarri zituzten: ü kendu, r hegoaldean bezala markatu eta h ahoskatu. Ibar horietako honki Zuberoan bizirik dagoena mantendu zuten, baina j esaterakoan Zuberoako ahoskera hobetsi zuten bertako x-ren gainetik.\nAsisko Urmenetak zuzendutako filmak\nAsisko Urmenetak idatzitako filmak\nEuskal Herriko Erdi Aroan girotutako filmak


Ba al duzu beste cow boy-ekin Poker Texas Hold'em partida batean EEBB-etako kasinoetan arrakastatsuen den bertsioan lehian aritzeko? Hamasei urtetik gora baduzu eta Las Vegas-en areriorik ez duzula erakutsi nahi baduzu, anima zaitez eta eman izena. Zure joko grinarekin nahikoa da, tableroa, fitxak kartak eta kapelak geure kontura dira.\nPartyaren hasiera ofizialetik aurrera posible izango duzue izena ematea, larunbateko ordubiak bitartean, une horretan lehen parekatzeen zozketa egingo baitugu. Partiden ordutegiak joko intranetean argitaratuko dira.\n16 parte hartzaile banaka. Bakoitza 8 parte hartzaileko bi partida jokatuko dira, eta mahai bakoitzean fitxa gehiagorekin bukatzen duten lau jokalariak pasako dira finalera. Lehen errondako partidak gehienera 60 minutu iraungo dute, eta finala 90 minutukoa. Denbora hori amaitutakoan fitxa gehien dituen jokalaria izango da irabazle.\nJokua itsuak jokatuz hasiko da (txikia eta handia), partidaren hasieran finkatutakoak, eta 10 minutuero igoko dira. Hasteko jokalari bakoitzak 1.000 fitxa izango ditu, eta itsuak, txikia 10ean eta handia 20ean hasiko dira, taula honela izanik:\n* 10/20 hasi *10´ 15/30 igo *20´ 20/40 igo\n* 30´ 25/50 igo *40´ 50/100 igo *50´ 100/200 igo\n* 60´ 150/300 igo *70´ 200/400 igo *80´ 250/500 igo\nJokua jokalari bakoitzari (estalitako) bi karta banatuz hasiko da. Karta horiek pocket cards ala hole cards deitzen dira, jokalari bakoitzak beretzako bakarrik jasoko dituen bi karta bakarrak direlarik, eta esku bakoitzaren amaieran bakarrik erakutsi ahal izango dira. Eskua “pre-flop” apostu errondarekin hasiko da 2big-blind”-aren ezkerreko joklariarekin hasita eta ordulariaren orratzen narabidean jarraiturik.\n1. Fasea, (Flop): Ageriko hiru karta\nBantzaileak flop-a banatuko du, hots hiru ageriko karta (community cards). "Flop"-ari beste apostu erronda bat jarraituko dio. Hauxe eta gainerako apustu errondak banatzailearen ezkerrean dagoen jakalriarekin hasiko dira eta ordulariaren orratzen narabidean jarraiturik.\n2. Fasea, (Turn): Ageriko karta bat\n“Flop”-eko apostu errondaren ostean ageriko karta berri bat jarriko da mahai gainean (turn), eta honi apostu erronda berria jarraituko dio, zeinari "fourth street" bait deritzaio.\n3. Fasea, (River): Ageriko karta bat\n"Turn"-aren ostean, beste ageriko karta ba jarriko da mahai gainean (river) (denera 5 "community cards"-ak sortuz), eta ostean beste apostu erronda dator. Karta honi “fifth street" deritzaio.\nAzkenik, eta beharrezkoa balitz karta erakustaldia egingo da, oraindik eskuan gelditzen diren jokalarien artean irabazlea erabakitzeko.\nJokalari batek apostua bota eta beste guztiek uko egiten badiote, hura poltsan dagoen diru dena eskuratu eta ez ditu kartak erakutsi behar izango. Azken apostu errondaren ostean bi jokalari ala gehiago oraindik lehian baleude kartak erakutsiko dira. Erakustaldirako, jokalari bakoitzak bere bost karta onenak erabiliko ditu dituen zazpiren artetik, hots bere bi kartak ("pocket cards") eta mahaian dauden bost amankomuneko kartak ("community cards").\nBi jokalariek ala gehiagok esku onena partekatuko balute, poltsa haien artean banatuko da. Dena den ohikoa da jokalariek antzeko eskuak bai baino ber-berak ez izatea.\nPoker Texas Holdem-ari buruzko informazio gehiago, hemen.